qundao/data-zh-poetry huggingface dataset:
八月十六夜林寄寰韩寅仲二明府同姬命孝廉过集候月不至得春字
作者：张萱
朝代：明

凝云斜汉澹萧辰，角险耽佳击钵频。灯下綵毫皆勍敌，尊前白发尽逋臣。新奁未展缑山月，老木休争黍谷春。却喜飞来黄绢句，应誇坐有绿衣人。
八月十四夜得直指虞石王公书贶以还朝束急不果罗浮之游因偕里中诸缙绅攀宴小园赋此候别
作者：张萱
朝代：明

四百峰头紫气浓，相期跨鹤御泠风。脂车自是王程急，卧辙还怜野老同。吹笛关山秋正半，绕枝乌鹊月初中。临岐欲驻彝门驾，可向江头问桂丛。绛韝遥临白板扉，书来应念雅盟违。巡方不问平原酒，授粲还寻北涧薇。六辔日边玄豸去，千山马首白云飞。南宫独坐从今日，莫忘扶藜恋衮衣。
八月十四夜得直指虞石王公书贶以还朝束急不果罗浮之游因偕里中诸缙绅攀宴小园赋此候别·其一
作者：张萱
朝代：明

四百峰头紫气浓，相期跨鹤御泠风。脂车自是王程急，卧辙还怜野老同。吹笛关山秋正半，绕枝乌鹊月初中。临岐欲驻彝门驾，可向江头问桂丛。
八月十四夜得直指虞石王公书贶以还朝束急不果罗浮之游因偕里中诸缙绅攀宴小园赋此候别·其二
作者：张萱
朝代：明

绛韝遥临白板扉，书来应念雅盟违。巡方不问平原酒，授粲还寻北涧薇。六辔日边玄豸去，千山马首白云飞。南宫独坐从今日，莫忘扶藜恋衮衣。
八月十四夜社集闻警
作者：张萱
朝代：明

爽荐金飙暑已残，高云歛色露华漙。一年此夕秋将半，万里中天客共看。猎骑正嘶秦塞影，惊乌空绕汉宫寒。风尘且自悲摇落，满地青山愧鹖冠。客馆芳尊好共醺，玉街凉月正纷纷。却怜合晕萦纤翳，尚觉清辉缺一分。飞盖喜无风雨妒，□□□□□□□。高楼思妇砧方急，欲谱霓裳不忍闻。鹊彩斜飞照雪袍，萧萧落木满庭皋。欃枪未陨中黄老，刁斗时諠太白高。碛日易阴须探夜，河冰欲壮急栅壕。关前此夕浑如昼，谁抱金环泣大刀。上苑疏钟出禁扃，惊尘扑地晚风腥。阵残尚覆云千叶，烽急遥飞火一星。塞角每从愁里语，征鸿宜向月中听。明宵更觅吹箫侣，莫遣秋光冷画屏。
八月十四夜社集闻警·其一
作者：张萱
朝代：明

爽荐金飙暑已残，高云歛色露华漙。一年此夕秋将半，万里中天客共看。猎骑正嘶秦塞影，惊乌空绕汉宫寒。风尘且自悲摇落，满地青山愧鹖冠。
八月十四夜社集闻警·其三
作者：张萱
朝代：明

鹊彩斜飞照雪袍，萧萧落木满庭皋。欃枪未陨中黄老，刁斗时諠太白高。碛日易阴须探夜，河冰欲壮急栅壕。关前此夕浑如昼，谁抱金环泣大刀。
八月十四夜社集闻警·其二
作者：张萱
朝代：明

客馆芳尊好共醺，玉街凉月正纷纷。却怜合晕萦纤翳，尚觉清辉缺一分。飞盖喜无风雨妒，□□□□□□□。高楼思妇砧方急，欲谱霓裳不忍闻。
八月十四夜社集闻警·其四
作者：张萱
朝代：明

上苑疏钟出禁扃，惊尘扑地晚风腥。阵残尚覆云千叶，烽急遥飞火一星。塞角每从愁里语，征鸿宜向月中听。明宵更觅吹箫侣，莫遣秋光冷画屏。
六月六日赋寿赵瀫师相公沈夫人
作者：张萱
朝代：明

紫阁玑衡重，彤轩宠眷频。仙媛逢设帨，上相复垂绅。花甲初中日，天书再降辰。昔参香案吏，今护宰官身。窈窕宜君子，温柔娱老臣。周祯歌八士，孔瑞叶双麟。曾说金为母，遥闻玉是人。勋华无衮阙，黼黻有针神。内膳桃分荐，宫奁花正新。云軿朝绛节，凤吹沸霞茵。节步悬垂棘，摇珠缀大秦。翠帏团紫气，金屋贮长春。且献西方颂，宁论东海尘。愿言永怙恃，终自愧陶甄。
关山良跋涉次杜少陵新安吏韵
作者：张萱
朝代：明

关山良跋涉，草木疑皆兵。羽书已狎至，尺伍皆中丁。闾左及闾右，制挺无留行。苍头尽特起，赳赳称干城。贫家不惜力，富室皆为俜。共说从军乐，满路欢呼声。赴急奋不顾，笑指阵云横。回头向闺妇，为道征夫情。后有霍骠骑，前有赵营平。贾勇书摩垒，衔枚夜斫营。一日献三捷，执丑还神京。采薇咏靡盬，江汉歌明明。共拜武功爵，不用孔方兄。
兵车行次杜少陵韵
作者：张萱
朝代：明

车鳞鳞，马萧萧，黄金压肘玉垂腰。入山直探虎豹穴，跨海笑踏鼋鼍桥。千金死士勇百倍，叱咤胜气皆笼霄。弦高不是犒师人，马邑聂壹空频频。去年殿前戏拔河，今年塞下歌原田。健儿夜夜望太白，太平宰相今乘边。魏绛五利亦徒尔，稛载金缯何日已。胡茄且莫奏凉州，请听人歌圃生杞。屠耆久已连车犁，黑水之东青海西。乘轩空诮卫懿鹤，蕴火谁放田单鸡。卫律不可问翕侯，何足恤搏沙驱市。人执冰，嬉士卒。三北耻未雪，六奇计安出。不惜顶踵捐，且斗身手好。坐致升平答至尊，带砺河山非草草。君不见贰师祠前句山头，黑云压城冻不收。鸱鸮食椹响未革，啼饥百鸟空喧啾。
内兄车一中来自五羊暂还故里见过留酌
作者：张萱
朝代：明

不觉两年别，惊闻一棹来。移家寻旧侣，折屐破深苔。生计江湖拙，年华男女催。相逢即分手，尊酒且徘徊。
再用集生太史韵
作者：张萱
朝代：明

桃蹊松磴百花埋，轻煖轻寒日夕佳。澹荡春光添客况，芬蒀野色满中怀。冲关夺角文楸局，数豆寻脂画舫斋。山水清音足玄赏，埙篪迭奏更和谐。
写墨竹寿内弟车柏台五十有一并赠以诗
作者：张萱
朝代：明

潇湘秋色两三枝，写向华堂照寿卮。却羡主人才半百，雄名何必减车骑。邯郸道上忆交亲，四十年来复几人。我已白头君绿鬓，相逢莫惜醉千巡。
写墨竹寿内弟车柏台五十有一并赠以诗·其一
作者：张萱
朝代：明

潇湘秋色两三枝，写向华堂照寿卮。却羡主人才半百，雄名何必减车骑。
写墨竹寿内弟车柏台五十有一并赠以诗·其二
作者：张萱
朝代：明

邯郸道上忆交亲，四十年来复几人。我已白头君绿鬓，相逢莫惜醉千巡。
写山水送李伯开
作者：张萱
朝代：明

岧峣绝巘倚天开，万斛秋光照碧苔。有客茅亭閒抱膝，隔溪童子借琴回。
写昆崙万松图寿一昆老人八十
作者：张萱
朝代：明

我闻昆崙在西极，天地之脐神仙国。三城五级十二门，鹤驭鸾骖千万亿。握契仙人好远游，一朝掉臂黄林陬。开明奔命陆吾遁，却插孤根闽海头。冯夷昼立天吴语，巨鳌欲戴昆崙去。老人玉杖试一挥，昆崙永作闽天柱。万岁山前紫气浓，老人高卧昆崙峰。偓佺拊背授真诀，独种云间十八公。万斛明珠千岁实，忆昔馈尧尧不食。春风日长虬龙枝，擎霄接汉皆千尺。兄为栋兮弟为梁，丹青矩矱充明堂。葱峦锦柏亦琐屑，寒河星柘徒夸张。明堂孔阳圣人喜，为问老人身姓李。三锡龙章爵大中，地上神仙郁华子。杖履烟霞八十春，少微夜夜烛昆崙。不往人间役徐甲，不从柱下作周臣。一日餐一松，一松巢一岁。天地为等期，青青长不改。弧悬正值小春阳，木公金女纷翱翔。金銮乍祝齐天寿，锦里还飞爱已觞。罗浮山下金门隐，遥向南天称子姓。欲随青鸟献珍图，且吮綵毫开异境。何日堂前问大还，侧身怅望昆崙山。万头青犊留闽海，李耳原来未出关。
写枯木竹石图用来韵答谢朱元价宗伯并识以诗
作者：张萱
朝代：明

鹿豕木石皆可与，径绝云深不知处。数拳老碧数枝秋，一枕千山谢尘侣。美人遥在五云端，梁月长悬梦里观。遥持一幅萧疏意，共向天涯结岁寒。
写枯木竹石图用来韵答谢朱元价宗伯并识以诗·其一
作者：张萱
朝代：明

鹿豕木石皆可与，径绝云深不知处。数拳老碧数枝秋，一枕千山谢尘侣。
写枯木竹石图用来韵答谢朱元价宗伯并识以诗·其二
作者：张萱
朝代：明

美人遥在五云端，梁月长悬梦里观。遥持一幅萧疏意，共向天涯结岁寒。
写梅花赠萧山令沈孟威时孟威以内召至
作者：张萱
朝代：明

盘根错节玉交加，五月长安亦放花。惟有夫君堪把赠，春风从此满天涯。
写西园秋色图寄张绍和
作者：张萱
朝代：明

好音曾忆十年馀，琬琰新编独起予。百尺楼头写秋色，水瓜聊以报琼琚。疏慵衰病老园公，芳讯频来石户翁。净几明窗试游戏，一帧数笔寄冥鸿。轻岚薄黛满疏林，却喜茅绹瞰碧浔。为语屋梁明月夜，梦来须向此中寻。萧萧晴色正堪怜，白首凭栏思杳然。欲问西园真面目，山容水态在蛮笺。
写西园秋色图寄张绍和·其一
作者：张萱
朝代：明

好音曾忆十年馀，琬琰新编独起予。百尺楼头写秋色，水瓜聊以报琼琚。
写西园秋色图寄张绍和·其三
作者：张萱
朝代：明

轻岚薄黛满疏林，却喜茅绹瞰碧浔。为语屋梁明月夜，梦来须向此中寻。
写西园秋色图寄张绍和·其二
作者：张萱
朝代：明

疏慵衰病老园公，芳讯频来石户翁。净几明窗试游戏，一帧数笔寄冥鸿。
写西园秋色图寄张绍和·其四
作者：张萱
朝代：明

萧萧晴色正堪怜，白首凭栏思杳然。欲问西园真面目，山容水态在蛮笺。
农圃渔樵十咏 其一 韩偓韵
作者：张萱
朝代：明

空林秋色满柴关，何事园公独破颜。为趁晚凉脩竹下，一溪新月半衔山。
农圃渔樵十咏 其七 陆龟蒙韵
作者：张萱
朝代：明

篱堤时筑亦时崩，野水曾侵竹几层。一任渔郎竹根宿，夜归犹得借渔灯。
农圃渔樵十咏 其三 长孙佐辅韵
作者：张萱
朝代：明

园已趣成还日涉，西风又到梧桐叶。野老休言花事稀，栏前还有双双蝶。
农圃渔樵十咏 其九 李商隐韵
作者：张萱
朝代：明

田舍儿孙礼教稀，捕蝉探鷇闹柴扉。园丁忽报来禽熟，走向园公笑挽衣。
农圃渔樵十咏 其二 前人韵
作者：张萱
朝代：明

柳岸凉生七月天，银梭玉尺弄溪烟。沙边网得林边煮，笑唤渔船作酒船。
农圃渔樵十咏 其五 韦庄韵
作者：张萱
朝代：明

扫地焚香读楚招，却惊风拂树头瓢。无端一笛沧浪里，又答行歌隔水樵。
农圃渔樵十咏 其八 郑谷韵
作者：张萱
朝代：明

镇日湖边一老翁，开襟常饱芰荷风。閒持藜杖频敲竹，为逐鸬鹚落照中。
农圃渔樵十咏 其六 杜荀鹤韵
作者：张萱
朝代：明

门堆桑叶网蛛丝，暂出呼童扫一时。数步即还仍却扫，孤踪犹恐隔邻知。
农圃渔樵十咏 其十 张演韵
作者：张萱
朝代：明

新畦傍水芋苗肥，玉糁才羹客扣扉。且喜盘餐有兼味，樵青溪畔打渔归。
农圃渔樵十咏 其四 薛能韵
作者：张萱
朝代：明

诛茅剪棘即吾卢，买得邻畦带月锄。不为庾郎饱鲑菜，年来欲试橐驼书。
农圃渔樵十咏·韩偓韵
作者：张萱
朝代：明

空林秋色满柴关，何事园公独破颜。为趁晚凉脩竹下，一溪新月半衔山。柳岸凉生七月天，银梭玉尺弄溪烟。沙边网得林边煮，笑唤渔船作酒船。园已趣成还日涉，西风又到梧桐叶。野老休言花事稀，栏前还有双双蝶。诛茅剪棘即吾卢，买得邻畦带月锄。不为庾郎饱鲑菜，年来欲试橐驼书。扫地焚香读楚招，却惊风拂树头瓢。无端一笛沧浪里，又答行歌隔水樵。门堆桑叶网蛛丝，暂出呼童扫一时。数步即还仍却扫，孤踪犹恐隔邻知。篱堤时筑亦时崩，野水曾侵竹几层。一任渔郎竹根宿，夜归犹得借渔灯。镇日湖边一老翁，开襟常饱芰荷风。閒持藜杖频敲竹，为逐鸬鹚落照中。田舍儿孙礼教稀，捕蝉探鷇闹柴扉。园丁忽报来禽熟，走向园公笑挽衣。新畦傍水芋苗肥，玉糁才羹客扣扉。且喜盘餐有兼味，樵青溪畔打渔归。
冬十一月止园黄花大放携尊偕韩寅仲余士翘过之时寅仲七十有一因以为寿
作者：张萱
朝代：明

百遍相过去复来，玄扉更为寿朋开。云閒喜抱林边石，月冷常留楼畔台。看竹子猷仍看菊，停云元亮不停杯。主人爱客坐常满，把酒餐英日几回。
冬夜韩寅仲赵裕子见过留酌
作者：张萱
朝代：明

曲糵粗能了，枯鱼可共焚。瓶梅香灼灼，楼月白纷纷。不失山林气，言寻麋鹿群。呼卢频剪烛，倾酿且论文。我爱韩康伯，能携赵子柔。一尊同二妙，片语亦千秋。咄彼猱升木，从他貉聚丘。青山怜我辈，白首共沉浮。
冬夜韩寅仲赵裕子见过留酌·其一
作者：张萱
朝代：明

曲糵粗能了，枯鱼可共焚。瓶梅香灼灼，楼月白纷纷。不失山林气，言寻麋鹿群。呼卢频剪烛，倾酿且论文。
冬夜韩寅仲赵裕子见过留酌·其二
作者：张萱
朝代：明

我爱韩康伯，能携赵子柔。一尊同二妙，片语亦千秋。咄彼猱升木，从他貉聚丘。青山怜我辈，白首共沉浮。
冬日从惠泉寺泛梁溪同真谧道慈二上人时赵明府肖鹤送酒得梁字
作者：张萱
朝代：明

旭日孤城昨夜霜，九峰晴色晓苍苍。桥边酒送神仙令，座上僧薰解脱香。十里朱楼随鹢首，一双白鸟近鱼梁。开尊不尽登临兴，箫鼓中流泛夕阳。
冬日偕尹用平同人过邓玄度紫烟楼以两歌鬟侍饮得十五删时诸缙绅为瑶池图以寿邓太夫人故稍及之
作者：张萱
朝代：明

紫烟楼畔月初弯，家酿频倾共破颜。梅放淡香檀蕊小，苔侵团碧玉纹斑。青衫旧泪怜司马，翠袖新裁学小蛮。迟日瑶池集仙子，好随青鸟献双环。
冬日偕潘元伟何俞之暨舍弟仲蔚过曾元陟草堂赏菊得千字
作者：张萱
朝代：明

东篱摇落半荒烟，羡尔閒亭晚尚鲜。客到白衣堪共醉，花芬綵笔转堪怜。河阳色满从先竞，官阁风和亦后妍。但取寒芳宜野佩，新诗何用牍三千。
冬日过韩寅仲尊生斋留酌
作者：张萱
朝代：明

暝色薄前楹，清尊晚复倾。长贫非罪岁，吾道且尊生。树有知还鸟，栏馀未落英。秋光浑不尽，蟋蟀两三声。
冯无文邝湛若谒送韩宗伯因过小园留酌
作者：张萱
朝代：明

不辞褦襶识荆州，曾否能轻万户侯。天际孤帆来二妙，尊前片语足千秋。寻盟剩有烟霞癖，问字常□鹿豕游。欲识元龙湖海气，须君更卜一层搂。蓬蒿罗雀乃吾庐，有客翩翩问索居。笑尔骑牛非入石，逢人弹铗不歌鱼。且携斗酒听黄鸟，漫赋场苗絷白驹。镇日淹留閒晤对，香炉茗椀一床书。
冯无文邝湛若谒送韩宗伯因过小园留酌·其一
作者：张萱
朝代：明

不辞褦襶识荆州，曾否能轻万户侯。天际孤帆来二妙，尊前片语足千秋。寻盟剩有烟霞癖，问字常□鹿豕游。欲识元龙湖海气，须君更卜一层搂。
冯无文邝湛若谒送韩宗伯因过小园留酌·其二
作者：张萱
朝代：明

蓬蒿罗雀乃吾庐，有客翩翩问索居。笑尔骑牛非入石，逢人弹铗不歌鱼。且携斗酒听黄鸟，漫赋场苗絷白驹。镇日淹留閒晤对，香炉茗椀一床书。
冯无文邝湛若谒送韩宗伯因过小园留酌·其二
作者：张萱
朝代：明
体裁：七言律诗

蓬蒿罗雀乃吾庐，有客翩翩问索居。笑尔骑牛非入石，逢人弹铗不歌鱼。且携斗酒听黄鸟，漫赋场苗絷白驹。镇日淹留閒晤对，香炉茗碗一床书。
冰上人至自中宿以诗为贽病中下榻赋以赠之
作者：张萱
朝代：明

蓬蒿初辟径，薝卜已全花。阅世唯高枕，为僧未出家。何来持半偈，刚说演三车。能使泥犁客，超然识聚沙。振锡能三绕，柴门始一开。园惭长者宅，客有药王来。啜茗翻朱贝，题诗扫绿苔。莫言觉一宿，解夏始应回。
冰上人至自中宿以诗为贽病中下榻赋以赠之·其一
作者：张萱
朝代：明

蓬蒿初辟径，薝卜已全花。阅世唯高枕，为僧未出家。何来持半偈，刚说演三车。能使泥犁客，超然识聚沙。
冰上人至自中宿以诗为贽病中下榻赋以赠之·其二
作者：张萱
朝代：明

振锡能三绕，柴门始一开。园惭长者宅，客有药王来。啜茗翻朱贝，题诗扫绿苔。莫言觉一宿，解夏始应回。
刘廷翰将军自碣石移阃郡屯走币索诗赋赠
作者：张萱
朝代：明

春明细柳碧油开，横槊题诗上将台。玉陛忽惊闻鼙鼓，金城先喜辟污莱。谁擎赤日行天去，君驾长风破浪来。自笑白头为揖客，尚能铭勒象牙堆。
刘觐国方伯以密娱轩索诗赋赠
作者：张萱
朝代：明

数肘幽居绿满盈，阶前百草日欣荣。亚枝玉树花争发，斛水朱鳞饵不惊。千古周旋宁作我，一时礼法亦从卿。焚香扫地无馀事，独向缥缈觅旧盟。
刘觐国方伯以阅甫亭索诗赋赠
作者：张萱
朝代：明

檐留系绳日，帘却濯枝风。隐几无言处，回头微笑中。独知有真契，众美且玄同。请看人间世，还从河上公。
刘觐国观察于役还里先贶见讯诗以复之
作者：张萱
朝代：明

分携却忘在何年，雁影萍踪思杳然。岐路风尘天地满，人间暄冷岁时迁。惊看画戟諠驱弩，更念绨袍损俸钱。为问使君湘汉主，桃源曾否一回船。
初夏书云台宴集兴剧评棋狂来摊句因步唐人韵倚尊留壁共纪快游
作者：张萱
朝代：明

跻攀窈窕荫葱茏，茗臼敲残局未终。底说清尊倾北海，且抛轰饮竞南风。香薰径草浑能碧，色烘檐榴半欲红。日暮暑消修竹暝，莺声犹满白云中。
初夏何凝生以诗见讯近况次来韵
作者：张萱
朝代：明

空馀天际想，错拟地行仙。抱犊飞云下，挂瓢丛桂边。醉卧枕奇石，馋涎漱乳泉。逢人常白眼，入梦有朱弦。
初春偕社中诸子谒上公车呈郡大夫
作者：张萱
朝代：明

花浓柳亸合江头，望入南天紫气浮。象逼璇霄龙是剑，春明珠海蜃为楼。治平已睹翔神雀，踪迹谁能混野鸥。日下黄金来上赏，人间白璧岂虚投。相将裘马正翩翩，南国于今不乏贤。地转洪流符卯水，舟同仙侣尽丁年。春风暖蹴桃花浪，丽日晴生杜若烟。倚醉乘春歌乐只，春声先到孝廉船。
初春偕社中诸子谒上公车呈郡大夫·其一
作者：张萱
朝代：明

花浓柳亸合江头，望入南天紫气浮。象逼璇霄龙是剑，春明珠海蜃为楼。治平已睹翔神雀，踪迹谁能混野鸥。日下黄金来上赏，人间白璧岂虚投。
初春偕社中诸子谒上公车呈郡大夫·其二
作者：张萱
朝代：明

相将裘马正翩翩，南国于今不乏贤。地转洪流符卯水，舟同仙侣尽丁年。春风暖蹴桃花浪，丽日晴生杜若烟。倚醉乘春歌乐只，春声先到孝廉船。
初秋任渭宇李少鹤两将军招饮湖光亭
作者：张萱
朝代：明

西湖秋色近如何，落日轻桡载酒过。缓带元戎移小队，长裾狂客共高歌。纤纤新月窥霜柳，飐飐香风折露荷。为问六如亭畔路，香魂曾否复凌波。
初秋写山水寄林澹生道尊
作者：张萱
朝代：明

萧萧秋色满孱颜，万斛烟光点染间。遥想真人在天际，应留玄赏问溪山。清音小阁倚江皋，白首凭栏望独劳。欲识烟霞真面目，残山剩水试挥毫。
初秋写山水寄林澹生道尊·其一
作者：张萱
朝代：明

萧萧秋色满孱颜，万斛烟光点染间。遥想真人在天际，应留玄赏问溪山。
初秋写山水寄林澹生道尊·其二
作者：张萱
朝代：明

清音小阁倚江皋，白首凭栏望独劳。欲识烟霞真面目，残山剩水试挥毫。
初秋合肥窦可扬江宁孙孟阳顾一之夜过寄隐轩留酌得十四寒时巧夕前二日也
作者：张萱
朝代：明

日落平林暑正残，况逢词客夜留欢。鹊河喜近双星度，梧井先惊一叶寒。得句相矜敲短烛，问奇莫惜倒深尊。风尘此日怜君辈，满地青山共鹖冠。
别朱观察
作者：张萱
朝代：明

海门秋色正飞翻，幕府吹霜画角喧。增秩已分新节制，临戎仍控旧屏藩。三千队里怜歌铗，二十年前说在门。欲去还来频望拜，可堪芳草怨王孙。
制府姚江王公疏荐地方人才谬以见及注曰原任贵州平越府知府张萱学穷二酉胸富五车岭南开著述之宗天北起斗山之望即未报闻第草莽之臣获以姓名从诸名流入公夹袋亦感恩知己矣赋此寄谢
作者：张萱
朝代：明

烟霞锢疾廿年馀，断简残编老蠹鱼。享帚自怜曾梦笔，藏山犹有未完书。遥知宣室能前席，不向平津再曳裾。韫椟非关求善价，逐臣终计在樵渔。淹留业桂岁寒盟，偃蹇空高物外情。捧日心常悬北阙，凌云赋未奏西京。盲公腐史谁同驾，桀溺长沮且耦耕。却喜斯文犹未丧，敢云吾道亦将行。浮云变幻路多岐，衡泌优游久息机。脱兔出林方走圹，雄鸡断尾不为牺。消磨岁月书千卷，领略溪山酒一卮。寄语逢人休说项，不才明主弃如遗。孤影伤弓铩羽翰，绕林今幸一枝安。素餐曾饱侏儒粟，短发休弹贡氏冠。自信初衣胜单绞，岂将手板换纶竿。戋戋束帛何须问，避世墙东已考槃。
制府姚江王公疏荐地方人才谬以见及注曰原任贵州平越府知府张萱学穷二酉胸富五车岭南开著述之宗天北起斗山之望即未报闻第草莽之臣获以姓名从诸名流入公夹袋亦感恩知己矣赋此寄谢·其一
作者：张萱
朝代：明

烟霞锢疾廿年馀，断简残编老蠹鱼。享帚自怜曾梦笔，藏山犹有未完书。遥知宣室能前席，不向平津再曳裾。韫椟非关求善价，逐臣终计在樵渔。
制府姚江王公疏荐地方人才谬以见及注曰原任贵州平越府知府张萱学穷二酉胸富五车岭南开著述之宗天北起斗山之望即未报闻第草莽之臣获以姓名从诸名流入公夹袋亦感恩知己矣赋此寄谢·其三
作者：张萱
朝代：明

浮云变幻路多岐，衡泌优游久息机。脱兔出林方走圹，雄鸡断尾不为牺。消磨岁月书千卷，领略溪山酒一卮。寄语逢人休说项，不才明主弃如遗。
制府姚江王公疏荐地方人才谬以见及注曰原任贵州平越府知府张萱学穷二酉胸富五车岭南开著述之宗天北起斗山之望即未报闻第草莽之臣获以姓名从诸名流入公夹袋亦感恩知己矣赋此寄谢·其二
作者：张萱
朝代：明

淹留业桂岁寒盟，偃蹇空高物外情。捧日心常悬北阙，凌云赋未奏西京。盲公腐史谁同驾，桀溺长沮且耦耕。却喜斯文犹未丧，敢云吾道亦将行。
制府姚江王公疏荐地方人才谬以见及注曰原任贵州平越府知府张萱学穷二酉胸富五车岭南开著述之宗天北起斗山之望即未报闻第草莽之臣获以姓名从诸名流入公夹袋亦感恩知己矣赋此寄谢·其四
作者：张萱
朝代：明

孤影伤弓铩羽翰，绕林今幸一枝安。素餐曾饱侏儒粟，短发休弹贡氏冠。自信初衣胜单绞，岂将手板换纶竿。戋戋束帛何须问，避世墙东已考槃。
勋侄莹儿堪台两孙偕试棘闱诗以勉之
作者：张萱
朝代：明
体裁：七言律诗

汝辈谁为万选钱，家声世泽正连绵。亦知堂搆能无坠，敢谓儿孙不乏贤。漏促喜闻金钥动，雨深应涴綵毫鲜。试风莫道儿驹健，万里追风更着鞭。
北埉关公馆阅外计邸报有感
作者：张萱
朝代：明

北去汉京频极目，南来粤客独长吁。已惊鸾凤投罗网，又报豺狼到海隅。徂父赋徂何足较，马翁失马不须悲。一言未悟田丞相，三黜休嗟鲁士师。
北埉关公馆阅外计邸报有感·其一
作者：张萱
朝代：明

北去汉京频极目，南来粤客独长吁。已惊鸾凤投罗网，又报豺狼到海隅。
北埉关公馆阅外计邸报有感·其二
作者：张萱
朝代：明

徂父赋徂何足较，马翁失马不须悲。一言未悟田丞相，三黜休嗟鲁士师。
匡云僧以诗见访用来韵却答
作者：张萱
朝代：明

我方思惠远，君却访渊明。瓶钵随缘驻，云山取次行。喜无蔬笋气，剩有薜萝情。欲识西来意，西园且结盟。莫问法华转，何须转法华。为僧原有发，舍俗不离家。共吃肉边菜，时餐海上霞。津梁犹未息，为尔一拈花。
匡云僧以诗见访用来韵却答·其一
作者：张萱
朝代：明

我方思惠远，君却访渊明。瓶钵随缘驻，云山取次行。喜无蔬笋气，剩有薜萝情。欲识西来意，西园且结盟。
匡云僧以诗见访用来韵却答·其二
作者：张萱
朝代：明

莫问法华转，何须转法华。为僧原有发，舍俗不离家。共吃肉边菜，时餐海上霞。津梁犹未息，为尔一拈花。
区季方司徒以咏梅八绝索和次来韵赋答
作者：张萱
朝代：明

墙角有新枝，群芳未竞时。倩谁三弄笛，为谱陇头诗。月落影尚横，空林晓梦清。何来啼翡翠，梦觉不胜情。蕊破寒微却，东皇自斟酌。请向月中开，莫向月中落。缟衣携素月，香玉供采掇。可是姑射人，来散罗浮雪。暗香非鼻观，疏影岂近玩。醉嗅立如痴，一词不能赞。索笑檐常绕，永夜林初晓。冷艳排冬温，馀香殊未了。知君林下风，多在雪霜中。笑他何水部，却向广陵东。桃李是舆台，清芬独有梅。孤山千古意，今日为君开。
区季方司徒以咏梅八绝索和次来韵赋答·其一
作者：张萱
朝代：明

墙角有新枝，群芳未竞时。倩谁三弄笛，为谱陇头诗。
区季方司徒以咏梅八绝索和次来韵赋答·其七
作者：张萱
朝代：明

知君林下风，多在雪霜中。笑他何水部，却向广陵东。
区季方司徒以咏梅八绝索和次来韵赋答·其三
作者：张萱
朝代：明

蕊破寒微却，东皇自斟酌。请向月中开，莫向月中落。
区季方司徒以咏梅八绝索和次来韵赋答·其二
作者：张萱
朝代：明

月落影尚横，空林晓梦清。何来啼翡翠，梦觉不胜情。
区季方司徒以咏梅八绝索和次来韵赋答·其五
作者：张萱
朝代：明

暗香非鼻观，疏影岂近玩。醉嗅立如痴，一词不能赞。
区季方司徒以咏梅八绝索和次来韵赋答·其八
作者：张萱
朝代：明

桃李是舆台，清芬独有梅。孤山千古意，今日为君开。
区季方司徒以咏梅八绝索和次来韵赋答·其六
作者：张萱
朝代：明

索笑檐常绕，永夜林初晓。冷艳排冬温，馀香殊未了。
区季方司徒以咏梅八绝索和次来韵赋答·其四
作者：张萱
朝代：明

缟衣携素月，香玉供采掇。可是姑射人，来散罗浮雪。
十二日邀集韩寅仲阮唯仲余士翘韩绪仲南山观瀑时春晴泉涸赋而戏之
作者：张萱
朝代：明

琼瑶万斛泻孱颜，曾界青天挂碧山。溅沬止馀残滴翠，涓流空洒旧苔班。何时地轴翻雷电，不见天风响佩环。可是冯彝新捲去，欲为霖雨到人间。
十禽言
作者：张萱
朝代：明

郭公郭婆，郭公郭婆，为乐孔多。其乐伊何，以犁以锄。种豆得豆，种禾得禾。有钱即沽酒，有酒即高歌。我知其一，不知其他。脱破裤，脱破裤，去年裤破今年做。音佐。今年有谷须勤布，勤布谷兮田家苦。官人有鞭不用蒲，催租之吏猛如虎。吁嗟乎，猛虎相逢犹自可，城中宦门不可过。蚕丝一百箔，蚕丝一百箔。桑叶黄兮桑子落，暮暮朝朝空力作。刺绣何如倚市门，由来蚕妇衣裳薄。一名力□。姑恶姑恶，问姑何事恶。不恨父母嫁我贫，但恨丈夫娶我错。东邻妇贤姑亦良，妇家原是□□□。□都好，都好莫问媸与妍，不知白与皂。从人呼马复呼牛，任君恩报与仇报。多计较，多烦恼，人易老，青铜镜子须常照。从今只放肚皮宽，逢人且道声声好。麦饭熟，麦饭熟。剥喙不到门，褦襶不出屋，私债已完官租足。常掉臂，常鼓腹。快活三，麦饭熟。行不得哥哥，行不得哥哥。荆棘满山豺虎多，天寒日暗雨滂沱。马瘏轴折君奈何，君奈何。何处去，请去山头听杜宇。泥滑滑，泥滑滑。前人摧辀，后人脂辖。问君胡为乎泥中，高材捷足欲追风。世间无术可缩地，安得无胫走千里。我今裹足不出门，门前莫问湿与乾。提胡芦，提胡芦。东家有钱不沽酒，西家有酒无钱沽。但愿长得醉，莫问钱有无。人命如朝霜，黄泉无酒垆。破除万事无过酒，此物祇应长在手。蕲州鬼，蕲州鬼，不畏尔力畏尔嘴。枭獍蛇蝎虎与狼，涂豕厕鼠粪蜣螂。投之有北北不受，安得五丁拔其舌，抽其肠。乌不啜尔血，犬不食尔肉。上帝欲为人作福，蕲州鬼入阿鼻狱。
十禽言·其七
作者：张萱
朝代：明

行不得哥哥，行不得哥哥。荆棘满山豺虎多，天寒日暗雨滂沱。马瘏轴折君奈何，君奈何。何处去，请去山头听杜宇。
十禽言·其三
作者：张萱
朝代：明

脱破裤，脱破裤，去年裤破今年做。音佐。今年有谷须勤布，勤布谷兮田家苦。官人有鞭不用蒲，催租之吏猛如虎。吁嗟乎，猛虎相逢犹自可，城中宦门不可过。
十禽言·其九
作者：张萱
朝代：明

提胡芦，提胡芦。东家有钱不沽酒，西家有酒无钱沽。但愿长得醉，莫问钱有无。人命如朝霜，黄泉无酒垆。破除万事无过酒，此物祇应长在手。
十禽言·其二
作者：张萱
朝代：明

我知其一，不知其他。
十禽言·其五
作者：张萱
朝代：明

姑恶姑恶，问姑何事恶。不恨父母嫁我贫，但恨丈夫娶我错。东邻妇贤姑亦良，妇家原是□□□。□都好，都好莫问媸与妍，不知白与皂。从人呼马复呼牛，任君恩报与仇报。多计较，多烦恼，人易老，青铜镜子须常照。从今只放肚皮宽，逢人且道声声好。
十禽言·其八
作者：张萱
朝代：明

泥滑滑，泥滑滑。前人摧辀，后人脂辖。问君胡为乎泥中，高材捷足欲追风。世间无术可缩地，安得无胫走千里。我今裹足不出门，门前莫问湿与乾。
十禽言·其十
作者：张萱
朝代：明

蕲州鬼，蕲州鬼，不畏尔力畏尔嘴。枭獍蛇蝎虎与狼，涂豕厕鼠粪蜣螂。投之有北北不受，安得五丁拔其舌，抽其肠。乌不啜尔血，犬不食尔肉。上帝欲为人作福，蕲州鬼入阿鼻狱。
十禽言·其四
作者：张萱
朝代：明

蚕丝一百箔，蚕丝一百箔。桑叶黄兮桑子落，暮暮朝朝空力作。刺绣何如倚市门，由来蚕妇衣裳薄。一名力□。
午寐闻雷次壁间韵
作者：张萱
朝代：明

孤城客馆瘴烟迷，一枕频惊报午鸡。更喜轻雷随片雨，为驱炎暑过前溪。
午至小溪驿苦热止宿
作者：张萱
朝代：明

乡关今咫尺，驿路尚迍邅。此日已可畏，长驱殊自怜。息阴频择木，傍午即停鞭。诗罢生凉思，数声高树蝉。
南园旧社国初岭南五先生之旧社圯废二百五十馀年今王太父太常虞石王公按粤时偕黄士明黄亮垣韩绪仲陈集生四太史陈抑之邓玄度刘觐国三观察高正甫太守梁幼宁韩寅仲二明府韩孟郁黎孺旬黄逢永三孝廉及诸二三君子与不佞萱捐赀脩复者也甲子秋八月萱督课儿辈就试棘围以十五夜汛扫南园宴集同社诸君子请公小像为萱所赞者悬社中礼而拜焉遂相与授简以续甘棠之咏萱得九青凡十二韵先一夕月有食之因并及焉
作者：张萱
朝代：明

九霄凉色敞云扃，万斛晴光浸画屏。何处雁声秋已半，喜看桂影露初零。前宵击鉴吟蛩断，此夕浮丸梦鹤惊。纳腹金蟾闻远遁，脩轮玉斧莫教停。空怜老子头先白，尚喜常仪眼倍青。社向南园寻旧侣，人从北阙望台星。遥思骢豸临秦岭，已领夔龙集汉廷。伴拉烟霞原臭味，赋成海岳失精灵。千金骏骨应丛市，五岭龙精正发硎。竹下挥毫残沈翠，花间过酒醉魂馨。齐盟坛坫言归好，名世文章属典刑。九顿瓣香瞻旧衮，新朝麟阁已图形。
南总铺喜晴
作者：张萱
朝代：明

马头晓日喜曈曈，积雪全消大小红。谁扫阴霾送晴煖，东皇昨夜倩西风。喧晴寒鹊满枯株，花信初来草欲苏。野老出林同曝背，为言南北此分衢。
南总铺喜晴·其一
作者：张萱
朝代：明

马头晓日喜曈曈，积雪全消大小红。谁扫阴霾送晴煖，东皇昨夜倩西风。
南总铺喜晴·其二
作者：张萱
朝代：明

喧晴寒鹊满枯株，花信初来草欲苏。野老出林同曝背，为言南北此分衢。
南旺湖作
作者：张萱
朝代：明

空阔平开镜，泓澄寒浸云。青徐一水隔，南北二流分。落日烟霞色，西风雁鹜群。渔人不可见，归唱隔堤闻。
南浦钟陵相距一日而近往往车徒不宿舂粮余至武阳值大雨雪当信宿留车徒遂多冻馁母夫人恻然吾儿传食此辈啼饥即皇华使者于心安乎乃倒橐装遍犒之儿萱顿首退而赋诗以识驿壁
作者：张萱
朝代：明

四野浑霏玉，千林满著花。桑鸠愁并坐，檐雀寂无哗。载道歌黄竹，停车赋白华。承颜遍推食，萍泽不须嗟。
去冬病困六旬开岁病目半月宝安卜筑又复愆期尹用平邓玄度诸君子数以书来念我深矣不能裁谢赋此代书时目眚未瘳令门士捉笔忧生戚戚情见乎词
作者：张萱
朝代：明

久拟菟裘卜乐郊，迟回何事辍于茅。笼中未畜三年艾，肘后空传五日胶。老马嘶群惟恋栈，拙鸠将妇未居巢。罗浮春色知疏漏，谁向江头问柳梢。年来二竖数猖狂，蛇影含杯蚁战床。杨柳月迷青雀舫，蓬蒿春寂白驹场。求方欲向东门伯，伏魄几为南面王。遥忆旗峰帘洞主，停云应共惜春光。
去冬病困六旬开岁病目半月宝安卜筑又复愆期尹用平邓玄度诸君子数以书来念我深矣不能裁谢赋此代书时目眚未瘳令门士捉笔忧生戚戚情见乎词·其一
作者：张萱
朝代：明

久拟菟裘卜乐郊，迟回何事辍于茅。笼中未畜三年艾，肘后空传五日胶。老马嘶群惟恋栈，拙鸠将妇未居巢。罗浮春色知疏漏，谁向江头问柳梢。
去冬病困六旬开岁病目半月宝安卜筑又复愆期尹用平邓玄度诸君子数以书来念我深矣不能裁谢赋此代书时目眚未瘳令门士捉笔忧生戚戚情见乎词·其二
作者：张萱
朝代：明

年来二竖数猖狂，蛇影含杯蚁战床。杨柳月迷青雀舫，蓬蒿春寂白驹场。求方欲向东门伯，伏魄几为南面王。遥忆旗峰帘洞主，停云应共惜春光。
去秋窜迹五羊史纬瞻观察先施折节岁杪按部破格分俸贻诗索和遂用来韵情见乎词
作者：张萱
朝代：明

归来欲拟采真游，半幅蒲帆九月秋。敢谓埋名吴市卒，自怜去国范生舟。綵毫远挟清霜坠，画戟初临紫气浮。正喜依刘今有地，使君高谊恐难酬。
又与塾师福唐林用吁同赋
作者：张萱
朝代：明

更深莫厌酒杯深，斗柄初回月值壬。今夕荐幸已如愿，明朝算甲正从心。焦头床底驱隅厉，婪尾灯前酹壁蟫。却喜皋比闽海客，尚悬绛帐粤江浔。
又为刘玉真黄文燕黄玉英三歌姬即席赋
作者：张萱
朝代：明

双桨何来载莫愁，尊前一曲月如钩。但教黄阁回青眼，莫遣红裙笑白头。飞花片片各东西，狼藉同沾浊水泥。尚喜枝头春意闹，黄莺啼罢鹁鸠啼。千金一笑忆当年，掷果盈车数坠鞭。今日文园已消渴，当垆休问杖头钱。
又为刘玉真黄文燕黄玉英三歌姬即席赋·其一
作者：张萱
朝代：明

双桨何来载莫愁，尊前一曲月如钩。但教黄阁回青眼，莫遣红裙笑白头。
又为刘玉真黄文燕黄玉英三歌姬即席赋·其三
作者：张萱
朝代：明

千金一笑忆当年，掷果盈车数坠鞭。今日文园已消渴，当垆休问杖头钱。
又为刘玉真黄文燕黄玉英三歌姬即席赋·其二
作者：张萱
朝代：明

飞花片片各东西，狼藉同沾浊水泥。尚喜枝头春意闹，黄莺啼罢鹁鸠啼。
又吊朝云墓用陆岱瞻明府韵
作者：张萱
朝代：明

君不闻死同穴兮室异谷，温柔乡即迷香窟。浮花浪蕊何烨烨，安得馀香长不灭。前身曾遇楚襄王，阳台一别无消息。嗟尔芳魂虽侍妾，得侍东坡情自别。生□西湖兮方待年，来惠西湖兮遽永诀。栖禅寺即六和塔，何必首丘寻故宅。始信红颜真薄命，信根净业皆前定。欢乐由他总是空，六如不用重相订。登幕沾泥同一律，东坡情痴非在色。三三桥畔日飞花，为衬芳魂戏綵霞。莺啼燕语春常在，休将日影问寒鸦。西湖新主谪仙人，种得桃花万树新。鸣琴多暇喜凭吊，綵毫独与坡公赓。寻芳觅句日霏玉，一见西园眼又青。胡为乎，一见西园眼又青。
又用玄度韵
作者：张萱
朝代：明

曲峡寒潭处处幽，諠天箫鼓满洪流。兰桡似马画中去，宝幄如云镜里游。莫向急流同习竞，且凭浊酒暂销愁。良晨乐事知能几，何必乾坤到十洲。
又题居士贞小景
作者：张萱
朝代：明

秋色满荆扉，白发青山生事微。镇日听泉惟兀坐，忘机踪迹人间觉渐稀。黄叶任纷飞，今昔休论是与非。童子何来桥半渡，琴归应奏哀蝉送落晖。
又题居士贞小景·其一
作者：张萱
朝代：明

秋色满荆扉，白发青山生事微。镇日听泉惟兀坐，忘机踪迹人间觉渐稀。
又题居士贞小景·其二
作者：张萱
朝代：明

黄叶任纷飞，今昔休论是与非。童子何来桥半渡，琴归应奏哀蝉送落晖。
友人招赏桂花
作者：张萱
朝代：明

西风吹折剪鹅黄，四出奇葩万斛香。更借西风频着力，莫教秋色过东墙。香从云外月中裁，检点幽芳细细开。始信主人贪佞佛，却从金粟觅如来。开尊倚树共淹留，笑撚花枝醉未休。闻说王孙招未得，至今空负小山秋。
友人招赏桂花·其一
作者：张萱
朝代：明

西风吹折剪鹅黄，四出奇葩万斛香。更借西风频着力，莫教秋色过东墙。
友人招赏桂花·其三
作者：张萱
朝代：明

开尊倚树共淹留，笑撚花枝醉未休。闻说王孙招未得，至今空负小山秋。
友人招赏桂花·其二
作者：张萱
朝代：明

香从云外月中裁，检点幽芳细细开。始信主人贪佞佛，却从金粟觅如来。
双寿图为汤太史嘉宾题
作者：张萱
朝代：明

朗陵城边江水清，垂杨蘸水嘤其鸣。锦帆风满浪花明，鲸钟鼍鼓何铿訇。皇华使者紫薇星，身披宫锦来蓬瀛。桐圭在手歌维城，钟山紫气驻霓旌。木公金母纷相迎，携手双仙地上行。伯鸾德矅皆前生，阿翁半百鬓长青。中天婺彩尤凭陵，儿未四十虬须狞。已闻丝竹轰槐音，沙堤新筑直如绳。双仙高阁卧平津，案前九鼎羹云英。南山寿酒酿金茎，伫看锦绂玉麒麟。弄饴膝下兰桂馨，问谁致此五福并，黑头宰相汤嘉宾。
双寿诗为碧月老人八十有一赋
作者：张萱
朝代：明

午夜瑶光入绛庭，天南高挂老人星。非熊不入磻溪梦，老蠹曾餐伏氏经。绕膝孙曾披莱綵，齐眉夫妇集墉城。悬弧正喜天中节，为报椿萱万六龄。
发钟陵喜晴
作者：张萱
朝代：明

喔喔邻鸡动，萧萧班马鸣。戒徒嗟独漉，问寝报新晴。屋角雀群下，城头鸟有声。春光才觉好，努力事长征。檐星高永夜，城雾豁微风。避湿枝争鹊，迎暄草趯螽。莫愁泥滑滑，渐觉日曈曈。最喜褰帷处，山光四望同。
发钟陵喜晴·其一
作者：张萱
朝代：明

喔喔邻鸡动，萧萧班马鸣。戒徒嗟独漉，问寝报新晴。屋角雀群下，城头鸟有声。春光才觉好，努力事长征。
发钟陵喜晴·其二
作者：张萱
朝代：明

檐星高永夜，城雾豁微风。避湿枝争鹊，迎暄草趯螽。莫愁泥滑滑，渐觉日曈曈。最喜褰帷处，山光四望同。
古平原集
作者：张萱
朝代：明

赵家侠骨久成灰，白日黄云黯不开。何事蚩蚩纷抱布，明朝有吏石壕来。
古滕道中得家报
作者：张萱
朝代：明

正有他乡泪，惊逢故国人。计程三阅月，问信一舒颦。紫气东来合，浮云北望频。无端杨柳色，偏逐马蹄新。
吊朝云墓用归善陆令公韵
作者：张萱
朝代：明

万斛春光一段情，荒丛抔土忆倾城。言从天上寻衾抱，不向人间浪目成。芳草已怜浮蕊尽，游丝休逐片云轻。见说梨花不同梦，可曾石上话三生。西湖原是莫愁村，路印淩波绣袜跟。净业已归埋玉地，信根应结涌金门。莺声两两花前恨，桥影三三月下魂。茂宰怜春一凭吊，如云虽有匪思存。
吊朝云墓用归善陆令公韵·其一
作者：张萱
朝代：明

万斛春光一段情，荒丛抔土忆倾城。言从天上寻衾抱，不向人间浪目成。芳草已怜浮蕊尽，游丝休逐片云轻。见说梨花不同梦，可曾石上话三生。
吊朝云墓用归善陆令公韵·其二
作者：张萱
朝代：明

西湖原是莫愁村，路印淩波绣袜跟。净业已归埋玉地，信根应结涌金门。莺声两两花前恨，桥影三三月下魂。茂宰怜春一凭吊，如云虽有匪思存。
同人区季方以少司徒还里赋此讯之
作者：张萱
朝代：明

稽首天王颂圣明，老臣犹幸赐馀生。曾怜傀儡空翻影，却笑樗蒲尽踏坑。万事止堪供一醉，千秋原不问三旌。心长发短身能健，且向沧浪咏濯缨。
君马黄
作者：张萱
朝代：明

君马黄，臣马青。君马蹀躞，臣马鸣鸣。和銮蹑流星，巡游八极朝紫清。白云不复谣，黄竹不复吟。纵观日入与日出，秦皇汉武空咄咄。
吴兴闵谏廷来游罗浮以宝安尹用平同人书至与邓观察玄度皆损诗贻之且见讯西园公此游当不落莫矣余方苦目眚谏廷工鼓琴又以医名因问谏廷此白眼老子不知两瞳亦可方否若峨峨洋洋之音西园公尚能观之请舍石室不必更寻稷丘公也
作者：张萱
朝代：明

罗浮之山南海边，清秋有客来攀缘。我欲从君乞金篦，君其为我挥朱弦。夜眠不伏丹灶火，相对但诵黄庭篇。旗峰仙侣杳何许，何不携手飞云巅。
吴孝甫以雨后秋山图并诗见赠赋此奉答
作者：张萱
朝代：明

汎汎乘流客，沿洄阻脩牵。途旷秋已暮，岸草露初泫。晨曦照微雨，新翠薄林甸。吴君老画师，神理穷素绚。对此开心神，为我扫匹练。渴笔醮枯墨，林岫递隐见。远峰双入云，悬流接层巘。疑有雨鸣叶，桥下若溅溅。山寒林未疏，岩复磴频转。缥缈台上亭，有客来攀缘。相向话新晴，驻屐聊指点。居然咫尺间，意态极万别。知君丘壑人，此或本来面。兼之词人手，不受俗笔缠。上有五字诗，格律迈骚选。烟霞与珠玉，错落任舒卷。披对竟日夕，客虑坐来遣。携之当卧游，宝之逾琬琰。
吴昌期以便面二诗见访时支枕却扫不能晤对用来韵奉答
作者：张萱
朝代：明

蓬径柴门昼不开，宾朋久矣罢衔杯。偶耽佳句非关癖，获保天年幸不才。衰病嗟余真潦倒，风尘怜汝尚迟回。入林把臂须它日，莫掷明珠再暗来。年来同调乏阴何，珍重朱华咏绿萝。君是畸人二亦少，我原长物一犹多。名山副墨身为蠹，上国悬书橐是荷。自笑子云玄尚白，多君问字亦经过。
吴昌期以便面二诗见访时支枕却扫不能晤对用来韵奉答·其一
作者：张萱
朝代：明

蓬径柴门昼不开，宾朋久矣罢衔杯。偶耽佳句非关癖，获保天年幸不才。衰病嗟余真潦倒，风尘怜汝尚迟回。入林把臂须它日，莫掷明珠再暗来。
吴昌期以便面二诗见访时支枕却扫不能晤对用来韵奉答·其二
作者：张萱
朝代：明

年来同调乏阴何，珍重朱华咏绿萝。君是畸人二亦少，我原长物一犹多。名山副墨身为蠹，上国悬书橐是荷。自笑子云玄尚白，多君问字亦经过。
吴用潜侍御招饮西畴观妓
作者：张萱
朝代：明
体裁：七言律诗

寻芳结伴涉西畴，径曲桥横水木幽。晔晔采芝同甪里，翩翩挹袖有浮丘。影娥花下天开镜，度曲风前人倚楼。见说追锋今已驾，桂丛不用赋淹留。
吴用潜侍御招饮西畴观妓
作者：张萱
朝代：明

寻芳结伴涉西畴，径曲桥横水木幽。晔晔采芝同角里，翩翩挹袖有浮丘。影娥花下天开镜，度曲风前人倚楼。见说追锋今已驾，桂丛不用赋淹留。
吴用潜侍御特起观察苍梧以超和尚为书邮见存赋此寄怀
作者：张萱
朝代：明

迢迢秋色满西畴，老去惊秋忆旧游。君已种莲依惠远，我曾掉雪学王猷。一泓寒玉花前镜，百尺冰壶月下楼。却羡出山非小草，肯忘杜若在芳洲。
周塘公馆题壁
作者：张萱
朝代：明

道路数登顿，山川正郁苍。泞泥车格磔，落日马玄黄。岭复天疑小，溪回路较长。云边窥鸟背，树杪度羊肠。载燧投荒驿，停骖馈野浆。陲签传急足，关吏候严装。好鸟当人语，深花扑鼻香。客怀今稍惬，明日是雷乡。
和平孙仲瞻明府急足分俸便面贻诗四体方勤一介未报窃用来韵附布谢私情见乎词工拙勿论
作者：张萱
朝代：明

老去已寻长乐赋，玄成谁问子云奇。一函不惜来重趼，千古相期契独知。引剑灯前龙气合，停云江上雁行迟。遥闻綵笔飞腾甚，多在看山拄颊时。雄名藉藉少年场，入彀曾穿百步杨。为绾铜章传旧谱，不辞黑子署新疆。政成南国仙为吏，象逼中台宿是郎。衰拙不堪歌乐职，愧从邻壁借馀光。
和平孙仲瞻明府急足分俸便面贻诗四体方勤一介未报窃用来韵附布谢私情见乎词工拙勿论·其一
作者：张萱
朝代：明

老去已寻长乐赋，玄成谁问子云奇。一函不惜来重趼，千古相期契独知。引剑灯前龙气合，停云江上雁行迟。遥闻綵笔飞腾甚，多在看山拄颊时。
和平孙仲瞻明府急足分俸便面贻诗四体方勤一介未报窃用来韵附布谢私情见乎词工拙勿论·其二
作者：张萱
朝代：明

雄名藉藉少年场，入彀曾穿百步杨。为绾铜章传旧谱，不辞黑子署新疆。政成南国仙为吏，象逼中台宿是郎。衰拙不堪歌乐职，愧从邻壁借馀光。
咏区用孺太史邸中双槐
作者：张萱
朝代：明

坐爱双槐荫，庭昏未夕天。深枝群乳雀，密叶响高蝉。影碎花砖日，晴分御苑烟。最宜閒对处，朝罢枕书眠。客散重门静，凉生一院幽。屯云双捧盖，护日半依楼。绿满晴疑雨，阴垂暑亦秋。伫闻丝竹动，急为报瀛洲。
咏区用孺太史邸中双槐·其一
作者：张萱
朝代：明

坐爱双槐荫，庭昏未夕天。深枝群乳雀，密叶响高蝉。影碎花砖日，晴分御苑烟。最宜閒对处，朝罢枕书眠。
咏区用孺太史邸中双槐·其二
作者：张萱
朝代：明

客散重门静，凉生一院幽。屯云双捧盖，护日半依楼。绿满晴疑雨，阴垂暑亦秋。伫闻丝竹动，急为报瀛洲。
哭廖永祚
作者：张萱
朝代：明

相期白首忆交欢，更忆绨袍范叔寒。锥土止存新马鬣，穗帷空设旧儒冠。百年同穴一坏易，四壁啼饥数口难。尚喜有归非我殡，西州清泪不须弹。
哭廖永祚
作者：张萱
朝代：明
体裁：七言律诗

相期白首忆交欢，更忆绨袍范叔寒。锥土止存新马鬣，繐帷空设旧儒冠。百年同穴一坏易，四壁啼饥数口难。尚喜有归非我殡，西州清泪不须弹。
哭朱季美
作者：张萱
朝代：明

生前自负鲁朱家，客刺尝闻载一车。昔日虹冈金石友，相逢能否问西华。临池我爱黎瑶石，焚研曾怜邓玉庵。君去好寻林太史，鹅经鹘帖更须参。彻骨风流刺骨贫，浪游生计倦游身。与君同岁不同老，俱是人间失路人。交情莫向五羊论，聚散惟知冷与暄。紫雾旧庐双白板，想应题作翟公门。
哭朱季美·其一
作者：张萱
朝代：明

生前自负鲁朱家，客刺尝闻载一车。昔日虹冈金石友，相逢能否问西华。
哭朱季美·其三
作者：张萱
朝代：明

彻骨风流刺骨贫，浪游生计倦游身。与君同岁不同老，俱是人间失路人。
哭朱季美·其二
作者：张萱
朝代：明

临池我爱黎瑶石，焚研曾怜邓玉庵。君去好寻林太史，鹅经鹘帖更须参。
哭朱季美·其四
作者：张萱
朝代：明

交情莫向五羊论，聚散惟知冷与暄。紫雾旧庐双白板，想应题作翟公门。
唐明府以驯鹿见贻赋此呈谢
作者：张萱
朝代：明

皂衣将德命，琼角喻深心。曾夹神明毂，来游木石林。疑从蕉下得，不向梦中寻。把笔歌攸伏，薰风候鼓琴。
唐明府过小园留酌赋谢
作者：张萱
朝代：明

鸣琴多暇喜徜徉，结轸园林日正长。为爱疏狂宽礼法，每令颠倒着衣裳。倾尊细按花间曲，候月频飞竹下觞。草木亦知同领略，芬芳长惹令公香。
唯仲孝廉归自苍梧垂橐北上喜而赋之以侑行李
作者：张萱
朝代：明

曾说因人事远游，苍梧云气满扁舟。登坛喜有曹生剑，作客休惭季子裘。好借一枝栖上苑，何须万贯到扬州。愿言紫陌看花日，莫忘烟霞老一丘。
喜长安解严次杜少陵洗兵马韵
作者：张萱
朝代：明

旄头夜落瀚海东，喧腾凯唱来浑同。雕戈自是卧宣榭，铁马不复嘶回中。祈父借筹数蹑足，将军坐树不言功。藁街未悬郅支首，楛矢先献明光宫。何用徐行幸细柳，不须游猎拟崆峒。六龙已捧跃渊日，万里谁乘破浪风。王母益地乾坤小，梯航万国犹言少。舌人争请指南车，旃涂毕勒烟波杳。四门常辟庶尹谐，坐使痴儿官事了。三川曾颂黄河清，千乘更言巢凤鸟。青云干日复连月，非烟非雾常萦绕。解鞍山积汉营空，枕戈雷鼾胡天晓。大散嘉陵已两当，李陵错作右校王。拊髀忽赦云中守，四彝崩角皆离强。从公于迈无小大，执簧君子招由房。特拜玺书颁钵露，横赐褊禆佩冰苍。郁律清宵阅度索，丰隆赤日驱方良。千年宝露渗九有，八极和风遂百昌。却马焚裘长罢贡，居有守兮行有送。转忆前年沃蕉釜，却悔一时将漏瓮。麟阁今图属国形，浯溪再刻□□颂。单于马足不敢缚，轮台沃壤何须种。曾闻赤蛟绥载歌，复说玄狐裘入梦。天生五材谁复能去兵，圣人必不得已而后用。
喜骆鹭汀七十有一
作者：张萱
朝代：明

德里称潨口，耆英曰鹭汀。王正开四日，春酒祝千龄。玉竦前阶树，弧悬南极星。由来仁者寿，不用五禽经。曾闻万事足，能弃一官归。先饭今犹健，遐龄古已稀。尊中郑虔酒，膝下老莱衣。更有西园叟，年年共采薇。
喜骆鹭汀七十有一·其一
作者：张萱
朝代：明

德里称潨口，耆英曰鹭汀。王正开四日，春酒祝千龄。玉竦前阶树，弧悬南极星。由来仁者寿，不用五禽经。
喜骆鹭汀七十有一·其二
作者：张萱
朝代：明

曾闻万事足，能弃一官归。先饭今犹健，遐龄古已稀。尊中郑虔酒，膝下老莱衣。更有西园叟，年年共采薇。
四月八日徐郡公得雄赋此贺之
作者：张萱
朝代：明

丰渚罗浮共毓灵，喜逢浴佛得宁馨。玺书已报车增盖，筦簟曾占旆缀铃。善积相门贻相种，天开文运诞文星。他年印绶重登阁，名姓先联千佛经。海晏珠还掌上珍，拈花微笑是前身。二龙噀水九枝秀，一鹄冲霄六矢新。臧母集肩金鸑鷟，志公摩顶玉麒麟。悬知慧业钟灵鹫，不数崧生甫与申。
四月八日徐郡公得雄赋此贺之·其一
作者：张萱
朝代：明

丰渚罗浮共毓灵，喜逢浴佛得宁馨。玺书已报车增盖，筦簟曾占旆缀铃。善积相门贻相种，天开文运诞文星。他年印绶重登阁，名姓先联千佛经。
四月八日徐郡公得雄赋此贺之·其二
作者：张萱
朝代：明

海晏珠还掌上珍，拈花微笑是前身。二龙噀水九枝秀，一鹄冲霄六矢新。臧母集肩金鸑鷟，志公摩顶玉麒麟。悬知慧业钟灵鹫，不数崧生甫与申。
园中黄花盛开携诸小妇赏之醉中戏笔
作者：张萱
朝代：明

同车绕径踏霜华，采采东篱日未斜。垂手姬姜争送酒，牵衣儿女笑呼爷。亦知老态乾于叶，莫遣衰容瘦比花。曾否灵均摇食指，餐英已饱老浑家。
园居六十章
作者：张萱
朝代：明

閒阶荒砌满苔衣，昼永林空独掩扉。为语小厖休吠客，恐惊狎鸟各分飞。万朵芙蓉一抹烟，蒸云酿雨逗前川。窗外老梅香绽玉，溪边枯柳絮装绵。春色无端到薜萝，主人慵病奈春何。门前无数娟娟竹，喜有王猷日日过。村酿初香何处酤，青帘遥指隔重湖。自喜寻常无酒债，却怜衰懒有诗逋。长林春到未多时，闭户留春莫惜迟。笑答孙孩问春信，且同小妇数花枝。两肩白发老园公，饮犊林边伴牧童。笑语去时花影外，笛声归处月明中。今宵花信问明朝，几处枝头冻未销。却怪五更花底雨，吹风叶被一庭蕉。莫问山禽与水禽，绕枝争噪镜中林。楼上主人舒一啸，天风吹落凤鸾音。梧竹周遭短径斜，平分春色不须加。喜我花前春似酒，笑他海上枣如瓜。不向中逵问好仇，半生善草野蛩谋。亦知避世今无地，共说祈年已有秋。燕瘖莺噤蝶倦时，一分春色十分奇。眼前奇处人常共，说与人人总不知。干旄孑孑数停车，绛鞲传呼为借书。共缚牛腰寻老蠹，不知五色近何如。长把纶竿卯水东，钓璜台下笑非熊。鼠穴纷争蜗角斗，嘴边烽火耳边风。鳜鱼腹子蟹输芒，蓼岸芦汀昼正长。五石瓠中新酿熟，客来莫厌渴姚羌。沧洲镇上草茸茸，白水青塘春正同。柱杖褰裳无远近，牧鸡人是白头翁。半生已痼烟霞癖，一室长悬笠屐图。浊酒独斟常酩酊，残编长对自伊吾。屋梁明月不须悬，醉向花前枕石眠。欲付禅那还古德，且将项领让时贤。渴饮休寻洗耳泉，野歌何处唱原田。喜闻社日今朝是，笑趁鸡豚赛有年。觅句常骑贾岛驴，归来击壤向康衢。帝力如今春共满，巍巍荡荡可名无。楼头欹枕对斜曛，疏懒三分病一分。睡起数杯浇磊磈，笑拈綵笔欲凌云。曾对青藜太乙精，路通金碧撷英灵。小妇年来知笔札，挑灯口授伏生经。谁能咄咄坐书空，丛桂淹留十亩中。家徒壁立君休笑，万轴牙签可是穷。楼卧元龙架蔚蓝，沆瀣为桨日日酣。笑问粗豪湖海气，如何镜里白䰐鬖。竹外歌諠落日樵，山归可是采芝谣。溪头争渡渔郎醉，翻却鱼筒更折桡。云开风定雨常移，雨我新畬及旧菑。老圃年来曾学稼，请听布谷莫愆期。榕溪新涨碧微茫，网集前滩鹙在梁。一曲可航还可揭，半篙堪濯亦堪湘。披蓑不用鹿为裘，放鹤亭边放鹿游。好语群麀且攸伏，食苹切勿近高秋。九还不用化黄金，何必蒲团戏五禽。养生主在机心少，自信西园是灌阴。较雨商晴不可凭，晴来雨过晚霞蒸。殢雨尊前花欲语，送晴帘外月生棱。林边一水水边山，象岭骊峰几席间。无数烟鬟新沐雨，似勾诗债向柴关。老来生活在诗篇，却被诗魔日绕缠。自哂耽佳由性癖，曲生何事又争权。骊龙颔下数珠呈，影满南窗妒月明。惊起园公呼小妇，笑听童孺读书声。花事平章亦太劳，躄奴秃婢作萧曹。洗竹浇花皆惰废，沿溪戏水说□□。白眼慵开恐见人，登场傀儡一时新。揶揄鬼子拦街笑，为笑园公病又贫。闭户常翻王局文，科头袒背对晴曛。人嘲人解从人意，不学当年扬子云。匏叶谁歌数问津，朝来埼岸水痕新。萧萧馆畔蜻蜒舞，不避双林把钓人。地半黄垆半白沙，偏宜老圃瘦桑麻。夭桃秾李能妆点，亦向游人共放花。疏水为园已廿年，每防波撼芮虞田。双池蓄水鱼千石，不学陶朱师计然。插篱编槿莫稀疏，欲试园公种树书。抱瓮索绹聊度日，数椽高枕果吾庐。生心无住是南能，落叶归根挂葛藤。彗业有庵常骂祖，前身休拟德云僧。月明曾约老渔翁，为伴玄真白浪中。龟枕网帘凉梦熟，洞庭春色岂无功。幽栖用拙道常存，不向桃花再问源。春色满园关得住，何须白昼掩柴门。数将生计问春光，问得春光话更长。止恐北邻□鹅鸭，且随村社问牛羊。花容烂熳鸟声繁，剥喙何妨日到门。莫说门前云出岫，商山原不在西园。烟霞已痼断尘缘，白首浮家范蠡船。浊酒一壶书一卷，桃花深处艳阳天。白鹤洲前白鹤飞，在阴常和弄斜晖。冰壶门外双双舞，何日云巢乳雪衣。黄鸟缗蛮雨露柯，白羊点缀小儿坡。莫教窗蠹常潜蝎，且任墙涎共缀蜗。失不忧疑得不欣，端居一阁有清音。凭栏拄颊常遐瞩，剩水残山更会心。一沟来自白云泉，灌得荒畦已几年。隔水园蔬半堪剪，更驱健犊垦城堧。遮莫花神溷乃公，登楼夜夜问阴宗。密语林花须著意，楼头昨夜月如弓。五□□□□□郎，果腹何须适莽苍。请向醉乡留日月，少陵休宿赞公房。不学于陵亦灌园，诛茅藩棘缚松门。桔槔挂壁无他事，且共邻翁出负暄。谁系慈航双树堤，天公到此不投霓。为园已种菩提果，极乐由来亦在西。莫道家贫只旧醅，尊开更上一层台。最喜捲帘閒野眺，罗浮爽气自西来。绿蘋红蓼媚江天，谁扣空江月下舷。可是老渔歌濯足，园公诗思忽如泉。月令惊看吕氏书，忙将踪迹混樵渔。尚带馀寒试春服，寻春须在九春初。儿童拍掌报花开，小妇残妆带笑来。最爱山桃能照水，縠文风过锦潆洄。高台木末揽晴霞，影带归鸦日欲斜。万斛春情向何处，扶筇先到耦耕家。松亭竹阁稍霐寥，厥草惟夭厥木乔。卒岁东皇长作主，园公不问玉衡杓。已搆层楼上翠氛，钧天广乐几回闻。四望江山如有待，一时鸟兽可同群。
园居六十章·其一
作者：张萱
朝代：明

閒阶荒砌满苔衣，昼永林空独掩扉。为语小厖休吠客，恐惊狎鸟各分飞。
园居六十章·其七
作者：张萱
朝代：明

今宵花信问明朝，几处枝头冻未销。却怪五更花底雨，吹风叶被一庭蕉。
园居六十章·其三
作者：张萱
朝代：明

春色无端到薜萝，主人慵病奈春何。门前无数娟娟竹，喜有王猷日日过。
园居六十章·其三十
作者：张萱
朝代：明

林边一水水边山，象岭骊峰几席间。无数烟鬟新沐雨，似勾诗债向柴关。
园居六十章·其三十一
作者：张萱
朝代：明

老来生活在诗篇，却被诗魔日绕缠。自哂耽佳由性癖，曲生何事又争权。
园居六十章·其三十七
作者：张萱
朝代：明

地半黄垆半白沙，偏宜老圃瘦桑麻。夭桃秾李能妆点，亦向游人共放花。
园居六十章·其三十三
作者：张萱
朝代：明

花事平章亦太劳，躄奴秃婢作萧曹。洗竹浇花皆惰废，沿溪戏水说□□。
园居六十章·其三十九
作者：张萱
朝代：明

插篱编槿莫稀疏，欲试园公种树书。抱瓮索绹聊度日，数椽高枕果吾庐。
园居六十章·其三十二
作者：张萱
朝代：明

骊龙颔下数珠呈，影满南窗妒月明。惊起园公呼小妇，笑听童孺读书声。
园居六十章·其三十五
作者：张萱
朝代：明

闭户常翻王局文，科头袒背对晴曛。人嘲人解从人意，不学当年扬子云。
园居六十章·其三十八
作者：张萱
朝代：明

疏水为园已廿年，每防波撼芮虞田。双池蓄水鱼千石，不学陶朱师计然。
园居六十章·其三十六
作者：张萱
朝代：明

匏叶谁歌数问津，朝来埼岸水痕新。萧萧馆畔蜻蜒舞，不避双林把钓人。
园居六十章·其三十四
作者：张萱
朝代：明

白眼慵开恐见人，登场傀儡一时新。揶揄鬼子拦街笑，为笑园公病又贫。
园居六十章·其九
作者：张萱
朝代：明

梧竹周遭短径斜，平分春色不须加。喜我花前春似酒，笑他海上枣如瓜。
园居六十章·其二
作者：张萱
朝代：明

万朵芙蓉一抹烟，蒸云酿雨逗前川。窗外老梅香绽玉，溪边枯柳絮装绵。
园居六十章·其二十
作者：张萱
朝代：明

楼头欹枕对斜曛，疏懒三分病一分。睡起数杯浇磊磈，笑拈綵笔欲凌云。
园居六十章·其二十一
作者：张萱
朝代：明

曾对青藜太乙精，路通金碧撷英灵。小妇年来知笔札，挑灯口授伏生经。
园居六十章·其二十七
作者：张萱
朝代：明

披蓑不用鹿为裘，放鹤亭边放鹿游。好语群麀且攸伏，食苹切勿近高秋。
园居六十章·其二十三
作者：张萱
朝代：明

楼卧元龙架蔚蓝，沆瀣为桨日日酣。笑问粗豪湖海气，如何镜里白䰐鬖。
园居六十章·其二十九
作者：张萱
朝代：明

较雨商晴不可凭，晴来雨过晚霞蒸。殢雨尊前花欲语，送晴帘外月生棱。
园居六十章·其二十二
作者：张萱
朝代：明

谁能咄咄坐书空，丛桂淹留十亩中。家徒壁立君休笑，万轴牙签可是穷。
园居六十章·其二十五
作者：张萱
朝代：明

云开风定雨常移，雨我新畬及旧菑。老圃年来曾学稼，请听布谷莫愆期。
园居六十章·其二十八
作者：张萱
朝代：明

九还不用化黄金，何必蒲团戏五禽。养生主在机心少，自信西园是灌阴。
园居六十章·其二十六
作者：张萱
朝代：明

榕溪新涨碧微茫，网集前滩鹙在梁。一曲可航还可揭，半篙堪濯亦堪湘。
园居六十章·其二十四
作者：张萱
朝代：明

竹外歌諠落日樵，山归可是采芝谣。溪头争渡渔郎醉，翻却鱼筒更折桡。
园居六十章·其五
作者：张萱
朝代：明

长林春到未多时，闭户留春莫惜迟。笑答孙孩问春信，且同小妇数花枝。
园居六十章·其五十
作者：张萱
朝代：明

遮莫花神溷乃公，登楼夜夜问阴宗。密语林花须著意，楼头昨夜月如弓。
园居六十章·其五十一
作者：张萱
朝代：明

五□□□□□郎，果腹何须适莽苍。请向醉乡留日月，少陵休宿赞公房。
园居六十章·其五十七
作者：张萱
朝代：明

儿童拍掌报花开，小妇残妆带笑来。最爱山桃能照水，縠文风过锦潆洄。
园居六十章·其五十三
作者：张萱
朝代：明

谁系慈航双树堤，天公到此不投霓。为园已种菩提果，极乐由来亦在西。
园居六十章·其五十九
作者：张萱
朝代：明

松亭竹阁稍霐寥，厥草惟夭厥木乔。卒岁东皇长作主，园公不问玉衡杓。
园居六十章·其五十二
作者：张萱
朝代：明

不学于陵亦灌园，诛茅藩棘缚松门。桔槔挂壁无他事，且共邻翁出负暄。
园居六十章·其五十五
作者：张萱
朝代：明

绿蘋红蓼媚江天，谁扣空江月下舷。可是老渔歌濯足，园公诗思忽如泉。
园居六十章·其五十八
作者：张萱
朝代：明

高台木末揽晴霞，影带归鸦日欲斜。万斛春情向何处，扶筇先到耦耕家。
园居六十章·其五十六
作者：张萱
朝代：明

月令惊看吕氏书，忙将踪迹混樵渔。尚带馀寒试春服，寻春须在九春初。
园居六十章·其五十四
作者：张萱
朝代：明

莫道家贫只旧醅，尊开更上一层台。最喜捲帘閒野眺，罗浮爽气自西来。
园居六十章·其八
作者：张萱
朝代：明

莫问山禽与水禽，绕枝争噪镜中林。楼上主人舒一啸，天风吹落凤鸾音。
园居六十章·其六
作者：张萱
朝代：明

两肩白发老园公，饮犊林边伴牧童。笑语去时花影外，笛声归处月明中。
园居六十章·其六十
作者：张萱
朝代：明

已搆层楼上翠氛，钧天广乐几回闻。四望江山如有待，一时鸟兽可同群。
园居六十章·其十
作者：张萱
朝代：明

不向中逵问好仇，半生善草野蛩谋。亦知避世今无地，共说祈年已有秋。
园居六十章·其十一
作者：张萱
朝代：明

燕瘖莺噤蝶倦时，一分春色十分奇。眼前奇处人常共，说与人人总不知。
园居六十章·其十七
作者：张萱
朝代：明

屋梁明月不须悬，醉向花前枕石眠。欲付禅那还古德，且将项领让时贤。
园居六十章·其十三
作者：张萱
朝代：明

长把纶竿卯水东，钓璜台下笑非熊。鼠穴纷争蜗角斗，嘴边烽火耳边风。
园居六十章·其十九
作者：张萱
朝代：明

觅句常骑贾岛驴，归来击壤向康衢。帝力如今春共满，巍巍荡荡可名无。
园居六十章·其十二
作者：张萱
朝代：明

干旄孑孑数停车，绛鞲传呼为借书。共缚牛腰寻老蠹，不知五色近何如。
园居六十章·其十五
作者：张萱
朝代：明

沧洲镇上草茸茸，白水青塘春正同。柱杖褰裳无远近，牧鸡人是白头翁。
园居六十章·其十八
作者：张萱
朝代：明

渴饮休寻洗耳泉，野歌何处唱原田。喜闻社日今朝是，笑趁鸡豚赛有年。
园居六十章·其十六
作者：张萱
朝代：明

半生已痼烟霞癖，一室长悬笠屐图。浊酒独斟常酩酊，残编长对自伊吾。
园居六十章·其十四
作者：张萱
朝代：明

鳜鱼腹子蟹输芒，蓼岸芦汀昼正长。五石瓠中新酿熟，客来莫厌渴姚羌。
园居六十章·其四
作者：张萱
朝代：明

村酿初香何处酤，青帘遥指隔重湖。自喜寻常无酒债，却怜衰懒有诗逋。
园居六十章·其四十
作者：张萱
朝代：明

生心无住是南能，落叶归根挂葛藤。彗业有庵常骂祖，前身休拟德云僧。
园居六十章·其四十一
作者：张萱
朝代：明

月明曾约老渔翁，为伴玄真白浪中。龟枕网帘凉梦熟，洞庭春色岂无功。
园居六十章·其四十七
作者：张萱
朝代：明

黄鸟缗蛮雨露柯，白羊点缀小儿坡。莫教窗蠹常潜蝎，且任墙涎共缀蜗。
园居六十章·其四十三
作者：张萱
朝代：明

数将生计问春光，问得春光话更长。止恐北邻□鹅鸭，且随村社问牛羊。
园居六十章·其四十九
作者：张萱
朝代：明

一沟来自白云泉，灌得荒畦已几年。隔水园蔬半堪剪，更驱健犊垦城堧。
园居六十章·其四十二
作者：张萱
朝代：明

幽栖用拙道常存，不向桃花再问源。春色满园关得住，何须白昼掩柴门。
园居六十章·其四十五
作者：张萱
朝代：明

烟霞已痼断尘缘，白首浮家范蠡船。浊酒一壶书一卷，桃花深处艳阳天。
园居六十章·其四十八
作者：张萱
朝代：明

失不忧疑得不欣，端居一阁有清音。凭栏拄颊常遐瞩，剩水残山更会心。
园居六十章·其四十六
作者：张萱
朝代：明

白鹤洲前白鹤飞，在阴常和弄斜晖。冰壶门外双双舞，何日云巢乳雪衣。
园居六十章·其四十四
作者：张萱
朝代：明

花容烂熳鸟声繁，剥喙何妨日到门。莫说门前云出岫，商山原不在西园。
园集谐语
作者：张萱
朝代：明

昔人请学圃，见小于孔氏。吾侪本小人，敢讳小人事。古贤好园居，往往见书史。所务岂皆小，亦各乐其志。嗟予拙已效，于世鲜数比。既为天所穷，复为时所弃。我生有奇癖，自信绝人理。善病恶束缚，习懒厌城市。有园名赋閒，取义洗牏厕。晨昏数清暇，宾友时亦至。俱是素心人，敢告素心义。相过不在速，频来莫论次。入门不下拜，列坐惟问齿。坐定即解襟，勿复事簪履。主人殊草草，款接颇有致。炉香既芳馥，瓶花亦明媚。园蔬时不乏，旨蓄或数器。有牲即割牲，无牲即蔬食。幸能了曲檗，浊醪可常继。兴来酒莫辞，酒尽兴乃已。献酬忘主宾，呼答惟汝尔。醉便相枕藉，醒复恣谐戏。散步互拍肩，叫跳共把臂。谑浪无不有，但戒涉訾议。里多广长舌，无胫走千里。我辈亦谑浪，彼辈辄猜忌。已往勿絮数，未来勿较计。形骸既尽捐，冷煖岂宜异。细微勿芥蒂，披沥穷底里。勿作今人态，常有古人意。已称山林交，勿失山林气。此语期不谖，久要乃可恃。赋閒园主人，如斯而已矣。
固镇驿灯下感旧
作者：张萱
朝代：明

昔年曾此驻游踪，春日春灯照玉骢。为忆同车携手处，相劳斗酒断桥东。
堪孙追和苏子瞻白水砌古诗来呈似有可教第籯经未穷鞶帨是饰得无与先生并行耶故亦赋而勉之并示台孙
作者：张萱
朝代：明

尔翁少小称豪纵，沾沾笔墨常拈弄。双拳欲碎玉笥山，一口欲啖飞霞洞。自言片语即千秋，追风历块谁能鞚。腹中样子不合时，身外功名何足重。一斥多因七不堪，老向空林长抱瓮。文章憎命古今同，往事回头先色动。汉家天子不好文，生涯合与时人共。尔曹慎勿学尔翁，空费笔花频入梦。少年高足策要津，出门便作城阳送。亦知匣里剑长鸣，莫惜案头萤尽冻。三冬文史满腹藏，万斛源泉随地涌。野鹜家鸡任尔为，何必人人毛是凤。
壬子人日雷雨大作
作者：张萱
朝代：明

去年人日春生色，人日今年雷发声。阶前雨点大如掌，江上云头浑压城。搅柳摧花亦太急，鸣条破块何须惊。咄嗟晦暝复开朗，倏忽熛怒空纵横。田夫争问休与咎，岁事果尔陂耶平。逢人两耳转絮数，揖我一老殊丁宁。杜陵诗句诚孟浪，天宝治乱由阴晴。石濠健吏似馁虎，新安黠卒如奔鲸。人事或亦有占验，天公何必常分明。闻言不觉笑一发，闭户但愿杯长倾。稚儿竞帖镂金胜，小妇更进胶牙饧。床头一瓶馀脱粟，镬底七菜能充羹。共付阴晴还造物，莫将得失较人生。
壬子元日赋閒园试笔呈同会诸君子
作者：张萱
朝代：明

晴旭芳林散晓烟，甘分膝绕板舆前。百年已半今馀五，一日能閒即大千。造次林花浑欲放，菁葱庭树喜争妍。长开酒社从今日，莫掷韶光似去年。玉历初开淑气新，今年犹似去年身。已成项领从时辈，能老烟霞有几人。往事总销棋一局，壮怀须付酒千巡。入林把臂身同健，剩水残山日日春。
壬子元日赋閒园试笔呈同会诸君子·其一
作者：张萱
朝代：明

晴旭芳林散晓烟，甘分膝绕板舆前。百年已半今馀五，一日能閒即大千。造次林花浑欲放，菁葱庭树喜争妍。长开酒社从今日，莫掷韶光似去年。
壬子元日赋閒园试笔呈同会诸君子·其二
作者：张萱
朝代：明

玉历初开淑气新，今年犹似去年身。已成项领从时辈，能老烟霞有几人。往事总销棋一局，壮怀须付酒千巡。入林把臂身同健，剩水残山日日春。
壬戌元日试笔柬里中同社诸君子并订椒盘之约
作者：张萱
朝代：明

问岁六加五，逢年戌上壬。风尘嗟满眼，花鸟转关心。旧业儿孙拙，幽怀岁月深。共闻饶曲糵，何日许相寻。岁从今日始，春向隔年来。锦梦喜犹剧，文心尚未灰。击壶歌伏枥，把酒独登台。但得衰颜驻，何妨笑口开。今日是元日，新年忆旧年。物情随岁换，老态受人怜。短竹疏花处，残山剩水边。殷勤语朋辈，幸有杖头钱。
壬戌元日试笔柬里中同社诸君子并订椒盘之约·其一
作者：张萱
朝代：明

问岁六加五，逢年戌上壬。风尘嗟满眼，花鸟转关心。旧业儿孙拙，幽怀岁月深。共闻饶曲糵，何日许相寻。
壬戌元日试笔柬里中同社诸君子并订椒盘之约·其三
作者：张萱
朝代：明

今日是元日，新年忆旧年。物情随岁换，老态受人怜。短竹疏花处，残山剩水边。殷勤语朋辈，幸有杖头钱。
壬戌元日试笔柬里中同社诸君子并订椒盘之约·其二
作者：张萱
朝代：明

岁从今日始，春向隔年来。锦梦喜犹剧，文心尚未灰。击壶歌伏枥，把酒独登台。但得衰颜驻，何妨笑口开。
壬戍除夕有感
作者：张萱
朝代：明
体裁：七言律诗

白头何事独悲辛，支枕灯前泪满巾。婪尾共堂惟一啜，孙枝绕膝少三人。老怀今夕嗟非旧，物态明朝说更新。却喜小园春更蚤，花曾献笑柳舒颦。
壬申上巳脩褉小园以雨不果
作者：张萱
朝代：明
体裁：七言律诗

老去春来忆胜游，欲将吾道付沧洲。惊涛夹岸时相蹴，宿涨迎潮不肯流。问水岂堪歌秉蕳，停云谁复赋登楼。闭门觅句频呼酒，小妇花前共唱酬。
壬申五日小园独泛
作者：张萱
朝代：明

飐飐香风送芰荷，琅玕两岸水如梭。欲驱伥虎悬人艾，为狎盟鸥去雀罗。举目少年竞旗鼓，侧身平地有风波。停桡不向湘江去，且听沧浪濯足歌。
壬申元夕目眚未间时有庾岭警报
作者：张萱
朝代：明

银河五夜驾星桥，莲焰兰膏玉漏遥。摄目篝灯呼小妇，闭门留月度良宵。儿童喜报紫姑至，衰病□怜綵笔骄。为问昆崙关外戍，捷书何事尚寥寥。
壬申元日
作者：张萱
朝代：明

玄黓涒滩乐足湛，转旋秘密少人参。从心自喜今馀五，不朽空惭未立三。笑看林花云漠漠，戏簪幡胜雪毵毵。芸香阁上人高枕，可是琅函五色蝉。
壬申冬十一月韩宗伯止园梅花大放招饮赋谢
作者：张萱
朝代：明

雕檐绮槛月微明，缟袂花神索笑迎。不向宋宫閒点额，喜闻商鼎持调羹。几回寒汎冰壶影，万片香飞冻玉瑛。好语争春桃李辈，先春还让丈人行。日涉名园玉一林，山桃溪李岂知音。却嫌雪蒂曾团蜡，应悔霜髯亦撚金。浮动暗香迎晓月，晴留疏影伴横参。广陵水部悲飘落，巢许幽盟已共寻。
壬申冬十一月韩宗伯止园梅花大放招饮赋谢·其一
作者：张萱
朝代：明

雕檐绮槛月微明，缟袂花神索笑迎。不向宋宫閒点额，喜闻商鼎持调羹。几回寒汎冰壶影，万片香飞冻玉瑛。好语争春桃李辈，先春还让丈人行。
壬申冬十一月韩宗伯止园梅花大放招饮赋谢·其二
作者：张萱
朝代：明

日涉名园玉一林，山桃溪李岂知音。却嫌雪蒂曾团蜡，应悔霜髯亦撚金。浮动暗香迎晓月，晴留疏影伴横参。广陵水部悲飘落，巢许幽盟已共寻。
壬申冬韩宗伯止园赏梅花夜归读苏文忠公十一月罗浮松风亭梅花诗次其韵再赋
作者：张萱
朝代：明

寻芳何必罗浮村，芳林自足留芳魂。主人爱花更爱客，折柬投辖无晨昏。青衣不入终南径，玉骨岂贮华林园。万紫千红已销歇，孤芳谁与相寒温。天香国色迥独立，趋炎笑彼迎朝暾。师雄一梦不复返，孤山处士时到门。广平相公有佳赋，夭桃秾李噤无言。东皇着意勿轻掷，西园日日能移樽。
壬申初夏槎江邑侯存初王公以课绩考最振旅策勋喜而赋之得五十六字
作者：张萱
朝代：明

福曜高悬照一同，槎江紫气满天东。骅骝踠足旋丘垤，威凤回翔集棘丛。抚字催科书上考，归俘献馘策元功。山城久矣劳仙令，伫见飞凫入汉宫。
壬申夏五偕诸君子携酒徵歌于二馀堂时主人以便面诗分贻即席次来韵赋谢
作者：张萱
朝代：明

诗情酒态宛奔澜，买笑迷香锦绣团。美目正怜眉黛敛，痴情却笑带围宽。灯前艳曲周郎顾，雾里新花杜老看。欲泻银河添玉漏，厌厌夜饮罄清欢。如渑美酒助情澜，肉阵沽娇咏白团。树绕流莺歌扇动，帘开惊燕舞衣宽。绝缨有客休频问，解佩贻谁共笑看。庆朔堂中开洛社，春风干当日交欢。
壬申夏五偕诸君子携酒徵歌于二馀堂时主人以便面诗分贻即席次来韵赋谢·其一
作者：张萱
朝代：明

诗情酒态宛奔澜，买笑迷香锦绣团。美目正怜眉黛敛，痴情却笑带围宽。灯前艳曲周郎顾，雾里新花杜老看。欲泻银河添玉漏，厌厌夜饮罄清欢。
壬申夏五偕诸君子携酒徵歌于二馀堂时主人以便面诗分贻即席次来韵赋谢·其二
作者：张萱
朝代：明

如渑美酒助情澜，肉阵沽娇咏白团。树绕流莺歌扇动，帘开惊燕舞衣宽。绝缨有客休频问，解佩贻谁共笑看。庆朔堂中开洛社，春风干当日交欢。
壬申守岁
作者：张萱
朝代：明

银汉初斜斗转杓，尊开婪尾夜迢迢。迎新已得春三日，去故仍留腊半宵。阶下孙孩喧爆竹，灯前小妇颂盘椒。古稀又六明朝是，磊磈还须柏酒浇。
壬申正月十七夜刘令公赐续元夕惠临赋谢
作者：张萱
朝代：明

良宵已度月明孤，掷烛推毬尚可呼。共喜乐郊无硕鼠，何期永夜集仙凫。续游不用一钱买，胜会休云五夜徂。草莽自难徼福曜，枯荄何日尽昭苏。
壬申腊月廿七日立春邀韩宗伯余明府林太学同集
作者：张萱
朝代：明

腊向新春去，春从旧腊来。残年留两日，晴色满三台。象岭馀霞散，骊峰宿雾开。篱头红吐槿，溪口绿含苔。三素云初驾，八舆仙暂回。助天诞嘉种，脉土辟污莱。綵胜金针巧，钩强画鼓催。老农惊问草，游女竞妆梅。菜剪凌霜叶，杯倾隔岁醅。笑迎作赋客，同醉曝书台。
夏四月九日社集李将军园亭得栖字二十四韵
作者：张萱
朝代：明

朱明启律草初齐，翠甸寻芳酒并携。鞭影入林金镫侧，香尘满道紫骝嘶。芹芽绿转溶溶水，蕙叶晴披曲曲堤。佛日已随春日去，慈云长傍野云低。乐游剩有濠间想，往事应悲李下蹊。寂寞名园惟蔀屋，諠嚣岐路阅轮蹄。居人共说施行马，野燐曾惊照鼓鼙。荒沼久虚蛙一部，空梁犹有燕双栖。未闻华表丁为鹤，祇见桑颠午报鸡。飐飐麦秋飞蛱蝶，垂垂槐露噪螗？。明霞忽散天边绮，綵笔谁书叶上题。象纬上千璇极北，轩车长骛玉沟西。但能身健尊常满，莫问花迟鸟不啼。昼喜文明辰在璧，名兼吏隐客联奎。螭头雄视文中虎，麟角光摇纸尾鹥。度曲笑翻红芍药，分枰争赌墨狻猊。且将岁月随萍梗，肯信圭璋杂甑窐。白堕止堪浇磊磈，黄封休倩洗污泥。积薪且莫嗟疲戟，媚灶宁知学病畦。满座尽投青玉案，拦街遥唱白铜鞮。生憎变响鸮争椹，怪底移封蚁上梨。尘世总怜身是梦，豪华何用气如霓。看山正喜同拄笏，把臂还须再杖藜。千载风流原我辈，一时公事付痴儿。
夏四月九日社集李将军园亭得栖字二十四韵
作者：张萱
朝代：明
体裁：七言排律

朱明启律草初齐，翠甸寻芳酒并携。鞭影入林金镫侧，香尘满道紫骝嘶。芹芽绿转溶溶水，蕙叶晴披曲曲堤。佛日已随春日去，慈云长傍野云低。乐游剩有濠间想，往事应悲李下蹊。寂寞名园惟蔀屋，諠嚣岐路阅轮蹄。居人共说施行马，野燐曾惊照鼓鼙。荒沼久虚蛙一部，空梁犹有燕双栖。未闻华表丁为鹤，祇见桑颠午报鸡。飐飐麦秋飞蛱蝶，垂垂槐露噪螗�。明霞忽散天边绮，綵笔谁书叶上题。象纬上千璇极北，轩车长骛玉沟西。但能身健尊常满，莫问花迟鸟不啼。昼喜文明辰在璧，名兼吏隐客联奎。螭头雄视文中虎，麟角光摇纸尾鹥。度曲笑翻红芍药，分枰争赌墨狻猊。且将岁月随萍梗，肯信圭璋杂甑窐。白堕止堪浇磊磈，黄封休倩洗污泥。积薪且莫嗟疲戟，媚灶宁知学病畦。满座尽投青玉案，拦街遥唱白铜鞮。生憎变响鸮争椹，怪底移封蚁上梨。尘世总怜身是梦，豪华何用气如霓。看山正喜同拄笏，把臂还须再杖藜。千载风流原我辈，一时公事付痴儿。
夏日同方翁恬布衣赵文载太学过访无际讲师不遇因与首座论诗一食而返遂赋二律寄赠以当留衣
作者：张萱
朝代：明

共寻双树叩三乘，竹院空留塔影层。结厦亦飞云外锡，登山时度水边藤。应疑朱户非蓬户，始信诗僧即圣僧。若遇北宗相问讯，阿獠今复有南能。风尘谁掩竹参差，褦襶红尘客到迟。杖底看云吟过日，溪头伴鹤去经时。辰参已放留檀篆，午食空甘荐野葵。更喜法门多胜事，禅馀小朗亦称诗。
夏日同方翁恬布衣赵文载太学过访无际讲师不遇因与首座论诗一食而返遂赋二律寄赠以当留衣·其一
作者：张萱
朝代：明

共寻双树叩三乘，竹院空留塔影层。结厦亦飞云外锡，登山时度水边藤。应疑朱户非蓬户，始信诗僧即圣僧。若遇北宗相问讯，阿獠今复有南能。
夏日同方翁恬布衣赵文载太学过访无际讲师不遇因与首座论诗一食而返遂赋二律寄赠以当留衣·其二
作者：张萱
朝代：明

风尘谁掩竹参差，褦襶红尘客到迟。杖底看云吟过日，溪头伴鹤去经时。辰参已放留檀篆，午食空甘荐野葵。更喜法门多胜事，禅馀小朗亦称诗。
夏日同诸君子汎榕溪与倚玉亭主人乞歌妓不至
作者：张萱
朝代：明

冰儿错比是红儿，妒柳嗔花老转痴。自笑白头拈綵笔，为它人作促妆诗。
夏日李太保惟寅病起招饮余值病未赴因诗见贻用来韵却答
作者：张萱
朝代：明

高轩肯与鹤同乘，河朔清尊庆得朋。白草已荒秦塞月，浮云空傍汉家陵。且随剑客占埋狱，閒对茶僧试辨渑。同病不堪频促膝，别来曾否二毛增。
夏杪陈集生太史以便面二律见怀欧嘉可国学亦同韵见怀一律用来韵赋答二首
作者：张萱
朝代：明

气求声应自相亲，绝世交情出世人。共爱一生□海气，不沾半点古今尘。乘秋已办登山屐，看菊须寻漉酒巾。独夜正怜梁上月，梦来百遍莫辞频。林空昼永枕书眠，写叶飞来自木天。好我每贻池草句，怀人时咏木桃篇。相期共拾朱明月，莫忘同栖碧海烟。为问延津何日合，斗间龙气正高悬。
夏杪陈集生太史以便面二律见怀欧嘉可国学亦同韵见怀一律用来韵赋答二首·其一
作者：张萱
朝代：明

气求声应自相亲，绝世交情出世人。共爱一生□海气，不沾半点古今尘。乘秋已办登山屐，看菊须寻漉酒巾。独夜正怜梁上月，梦来百遍莫辞频。
夏杪陈集生太史以便面二律见怀欧嘉可国学亦同韵见怀一律用来韵赋答二首·其二
作者：张萱
朝代：明

林空昼永枕书眠，写叶飞来自木天。好我每贻池草句，怀人时咏木桃篇。相期共拾朱明月，莫忘同栖碧海烟。为问延津何日合，斗间龙气正高悬。
夕佳亭主人以诗见怀用来韵却答
作者：张萱
朝代：明

数亩为园差不恶，天高木落风日凄。一帘竹色自疏密，两岸花影无东西。白驹久分空谷絷，凡鸟岂有幽人题。百遍相过君莫厌，敢云桃李却成蹊。
夜宴赵文镇环玉馆
作者：张萱
朝代：明

客自竹林至，春归杨柳时。台当金嵂崒，溪绕玉逶迤。月下栽桃叶，花前谱柘枝。君名虽第五，何必减骠骑。
夜宿东山店同吴子灿小酌
作者：张萱
朝代：明

共对一尊酒，相将万里程。寒深貂毳竖，风疾马蹄轻。驿柳依人绿，春星照剑明。敝裘吾亦得，雨雪任纵横。
夜宿吴田铺望九华山怀黄恺衷蔡洛沙罗赤城三君子
作者：张萱
朝代：明

夜宿吴田铺，深林暂解鞍。群公皆好客，野老喜迎官。倦鸟溪边树，流萤竹外栏。九华今夜月，谁共倚楼看。
夜宿坑口公馆母夫人喜见新月赋此
作者：张萱
朝代：明

春霖弥月客行难，此夕停车暂倚栏。纤魄已能披宿雾，微明尚觉带馀寒。霜浮鹊彩晴犹湿，雨蚀珠胎影未完。笑唤儿孙下阶拜，慈闱今亦举头看。
夜宿药笠村时护行者龙南尉项君志由诗以贻之
作者：张萱
朝代：明

间关万里客，黯淡数家村。馆伴劳梅尉，饔人候竹门。石横溪自怒，山寂鸟长喧。最爱停车处，丹枫满绿原。
夜行乌兜道中望五云驿
作者：张萱
朝代：明

马头戴星已历历，洞口伐木犹丁丁。篝灯渡水月争色，打鼓穿林山答声。半愁半病客自苦，欲煖欲寒春有情。莫说长安今不见，明朝且看五云生。
大安驿
作者：张萱
朝代：明

古驿宿倦客，昏鸦啼远林。月当高岭小，花傍短墙深。辫发盘蝉额，当炉操鴂音。行行近乡国，沽酒且开襟。
大彗寺社集
作者：张萱
朝代：明

古寺春深寂不諠，依依新柳影寒原。千花绕塔鸟啼昼，一犬眠云僧候门。客向酒边吟芍药，春从天外到芳荪。东风莫遣流光驶，且付清尊共讨论。
大田驿古梅
作者：张萱
朝代：明

揽梦催花一夜风，尚馀春色几多丛。枝头已见梅如豆，天外犹怜客似蓬。
太史书来殊有已而之叹赋此怀之
作者：张萱
朝代：明

栖迟衡泌足优游，梁月江云入梦幽。漫喜君恩收覆水，且存□道□□流。人间塞马何须问，天外冥鸿不可求。为语东山休赌墅，聚霞峰下有丹丘。
太宰玄翁何公于余有缟带之好云泥隔而音问疏二十年远矣先辈凝生何君太宰冢孙也癸亥亚岁以诗见投赋此往赠杜少陵曰文章有神交有道何必抚尘
作者：张萱
朝代：明

烟霞锢疾已交穷，剥啄何来问桂丛。远道一函青玉案，永怀八座黑头翁。霜蹄老骥空嘶枥，汗血儿驹独试风。一日千秋堪其赏，知君不作小英雄。
奇石歌
作者：张萱
朝代：明

园公磊磈痴且狂，老癖不减牛奇章。品花轩前白日静，孤云一片来何方。铿然堕地不肯去，折柱撼轴谁禁当。呈身差可七尺许，取势便觉千丈强。既非夜伏熊渠虎，亦非叱起初平羊。雄猊蹲足瘦犀卧，老凤铩翮乖龙僵。劈斲凸凹运神斧，罗列洼穴攒蜂房。破阵将军未解甲，整襟壮士初登床。廪君不敢投其策，秦皇那得鞭为梁。鬐鬣鳞甲欲飞动，魑魅罔两皆潜藏。担舁不假五丁力，洗刷似有六凿攘。苌弘老碧防风骨，是耶非耶庭中央。园公何以得此宝，再拜稽首犹循墙。可是孤臣中谗慝，出走恋主空徬徨。泽畔行吟已骨立，怀沙未及沉沅湘。盲风怪雨任摧剥，铜觔铁脊何轩昂。不须剖出忠孝印，谁能持作神仙粮。鹿豕来游伴山木，尔宾我主相徜徉。摩挲可以觅佳句，酬对亦足传清觞。平泉子孙浪付嘱，履道里第徒誇张。愿尔千秋常五色，补天何必遇娲皇。
奉和太史瀔阳赵老师游罗浮诗六章 其一 宿冲虚观
作者：张萱
朝代：明

落日千山寂，高天万木清。相期拾瑶草，有梦绕层城。泻月今宵酒，吹风何处笙。山灵应见待，欹枕不胜情。
奉和太史瀔阳赵老师游罗浮诗六章 其三 访石洞山房
作者：张萱
朝代：明

避地曾遗世，逃名但索居。五株陶令柳，万卷邺□□。石髓和云煮，芝田带月锄。亦知吾道拙，便觉□情疏。
奉和太史瀔阳赵老师游罗浮诗六章 其二 过青霞谷
作者：张萱
朝代：明

扶筇登叠嶂，蜡屐步高霞。为寻方外侣，来问野人家。磴曲云常卧，林深日易斜。呼朋频命酒，同咽月中华。
奉和太史瀔阳赵老师游罗浮诗六章 其五 望玉女峰
作者：张萱
朝代：明

未向墉城去，閒游桂海间。绮霞垂綵袖，香雾染新鬟。不是望夫石，非同倚市颜。惟看明月下，幽意似相关。
奉和太史瀔阳赵老师游罗浮诗六章 其六 登飞云顶见日峰
作者：张萱
朝代：明

缥缈三峰外，峨峨峰上峰。未尝烦汉禅，更幸免秦封。拔地东溟秀，摩天南戒宗。中宵即见日，天外尚疏钟。
奉和太史瀔阳赵老师游罗浮诗六章 其四 宿黄龙洞
作者：张萱
朝代：明

地僻尘应断，山空翠欲浮。吹霜岚瘴少，溥露树阴稠。百折羊肠曲，千盘鸟道修。诗成意萧飒，不是赋悲秋。
奉和太史瀔阳赵老师游罗浮诗六章·宿冲虚观
作者：张萱
朝代：明

落日千山寂，高天万木清。相期拾瑶草，有梦绕层城。泻月今宵酒，吹风何处笙。山灵应见待，欹枕不胜情。扶筇登叠嶂，蜡屐步高霞。为寻方外侣，来问野人家。磴曲云常卧，林深日易斜。呼朋频命酒，同咽月中华。避地曾遗世，逃名但索居。五株陶令柳，万卷邺□□。石髓和云煮，芝田带月锄。亦知吾道拙，便觉□情疏。地僻尘应断，山空翠欲浮。吹霜岚瘴少，溥露树阴稠。百折羊肠曲，千盘鸟道修。诗成意萧飒，不是赋悲秋。未向墉城去，閒游桂海间。绮霞垂綵袖，香雾染新鬟。不是望夫石，非同倚市颜。惟看明月下，幽意似相关。缥缈三峰外，峨峨峰上峰。未尝烦汉禅，更幸免秦封。拔地东溟秀，摩天南戒宗。中宵即见日，天外尚疏钟。
奉和濲师赵相公怀山八咏用韵 其一 栖真居士
作者：张萱
朝代：明

息驾意何如，黄扉赋遂初。紫芝长柄镵，白鹿小柴车。日暖松眠鹤，溪寒藻上鱼。洞门云五色，长护紫泥书。
奉和濲师赵相公怀山八咏用韵 其七 涌雪寒翁
作者：张萱
朝代：明

洞辟千年秘，寒深五月天。遥闻尘是玉，曾否火生莲。坐石看云起，披裘对鹿眠。山中无甲子，高卧不知年。
奉和濲师赵相公怀山八咏用韵 其三 二初牧侣
作者：张萱
朝代：明

短笛晚烟稠，冥鸿起别洲。偶随黄犊去，独与白云留。洞僻泉声古，山空月色秋。时逢息心侣，共说采真游。
奉和濲师赵相公怀山八咏用韵 其二 六虚主人
作者：张萱
朝代：明

冥栖疑畏垒，妙道自崆峒。窍岂五丁凿，迷将七圣通。层城临窈窕，绝巘削鸿濛。清切三台近，瑶光满碧空。
奉和濲师赵相公怀山八咏用韵 其五 紫霞洞叟
作者：张萱
朝代：明

嵚嵌寒矗矗，郁律翠盘盘。彩散千峰碧，光浮万木丹。疑从赤城举，长共紫芝餐。何日来金母，相将驾玉鸾。
奉和濲师赵相公怀山八咏用韵 其八 玉露丹仙
作者：张萱
朝代：明

岩古藓封扉，树深云湿衣。瑶华浸月冷，仙籁隔花微。白日双凫去，青天一鹤归。已携东海枣，不数北山薇。
奉和濲师赵相公怀山八咏用韵 其六 白云樵客
作者：张萱
朝代：明

鸟道俯岧峣，蝉声破泬漻。术腓和石煮，棋罢带云樵。寒水依林曲，晴花度竹飘。青山吾自老，黄鹄不须招。
奉和濲师赵相公怀山八咏用韵 其四 灵溪渔父
作者：张萱
朝代：明

溪源岩鏬细，花气水边清。梦起三竿昃，风回一叶经。约荷收独茧，对月濯尘缨。舟楫从兹去，烟波空复情。
奉和濲师赵相公怀山八咏用韵·栖真居士
作者：张萱
朝代：明

息驾意何如，黄扉赋遂初。紫芝长柄镵，白鹿小柴车。日暖松眠鹤，溪寒藻上鱼。洞门云五色，长护紫泥书。冥栖疑畏垒，妙道自崆峒。窍岂五丁凿，迷将七圣通。层城临窈窕，绝巘削鸿濛。清切三台近，瑶光满碧空。短笛晚烟稠，冥鸿起别洲。偶随黄犊去，独与白云留。洞僻泉声古，山空月色秋。时逢息心侣，共说采真游。溪源岩鏬细，花气水边清。梦起三竿昃，风回一叶经。约荷收独茧，对月濯尘缨。舟楫从兹去，烟波空复情。嵚嵌寒矗矗，郁律翠盘盘。彩散千峰碧，光浮万木丹。疑从赤城举，长共紫芝餐。何日来金母，相将驾玉鸾。鸟道俯岧峣，蝉声破泬漻。术腓和石煮，棋罢带云樵。寒水依林曲，晴花度竹飘。青山吾自老，黄鹄不须招。洞辟千年秘，寒深五月天。遥闻尘是玉，曾否火生莲。坐石看云起，披裘对鹿眠。山中无甲子，高卧不知年。岩古藓封扉，树深云湿衣。瑶华浸月冷，仙籁隔花微。白日双凫去，青天一鹤归。已携东海枣，不数北山薇。
奉和韩伯声元日有感之作用来韵却答
作者：张萱
朝代：明

林涧年来免愧惭，一瓢双屐径三三。幽怀自觉閒中剧，世态都从拙处谙。花柳一春应共醉，阴晴明日不须谈。问君何事伤春早，可是稽康七不堪。
奉寿不倚老人六十有一
作者：张萱
朝代：明

和风习习日曈曈，浮碇冈头白发翁。蚤向一乡称善士，晚从三径伴园公。啸歌老态形骸外，然诺平生礼法中。百岁相期眠食稳，西园笠屐共从容。比闾同井两扶持，少小金兰老不移。问齿我多君四岁，宜家君胜我齐眉。追随耕凿行歌处，换抱儿孙共岁时。从此百年期一日，一尊浊酒两篇诗。
奉寿不倚老人六十有一·其一
作者：张萱
朝代：明

和风习习日曈曈，浮碇冈头白发翁。蚤向一乡称善士，晚从三径伴园公。啸歌老态形骸外，然诺平生礼法中。百岁相期眠食稳，西园笠屐共从容。
奉寿不倚老人六十有一·其二
作者：张萱
朝代：明

比闾同井两扶持，少小金兰老不移。问齿我多君四岁，宜家君胜我齐眉。追随耕凿行歌处，换抱儿孙共岁时。从此百年期一日，一尊浊酒两篇诗。
奉寿邓爱溪七十有一
作者：张萱
朝代：明

建瓴为水瓮为山，鹤发童颜鹿豕间。白板树边悬襫袯，青云膝下舞斑斓。不从仙女求真诀，岂向泥丸问太还。可是神仙行地上，年年身健与心閒。
奉读陆令公重搆白鹤峰坡仙思无邪斋告成佳赋数百言见示时乙亥之秋八月既望也率尔裁谢
作者：张萱
朝代：明

白鹤峰头日暮云，忽惊秋色又平分。尊开谁共黄楼月，赋就前无赤壁文。欲揽烟霞归笔底，更新楹桷照江濆。千古风流苏学士，不知何以报神君。
奉谢铨部李公对庭
作者：张萱
朝代：明

五云晴色傍仙曹，綵笔题才尔独劳。自喜登龙逢李傅，绝怜启事类山涛。天低玉垒秋河白，月满金茎露綵高。见说在门鸾凤集，可能罗网到蓬蒿。
奉赠云河张侯入觐二章
作者：张萱
朝代：明

蒹葭一水露为霜，鷩冕朝天驿路长。卧辙共号真父母，临轩今召古循良。五年县谱传京兆，两地刑书禀素王。见说使君清似水，好将榕水荐离觞。罗浮循吏有名儒，岁阅惊闻赐玺书。甑似范云惟茹檗，室如言偃有悬鱼。频年灾沴劳煦沬，阖境凋残苦拮据。何日双旌复炎海，二天长庇老樵渔。
奉赠云河张侯入觐二章·其一
作者：张萱
朝代：明

蒹葭一水露为霜，鷩冕朝天驿路长。卧辙共号真父母，临轩今召古循良。五年县谱传京兆，两地刑书禀素王。见说使君清似水，好将榕水荐离觞。
奉赠云河张侯入觐二章·其二
作者：张萱
朝代：明

罗浮循吏有名儒，岁阅惊闻赐玺书。甑似范云惟茹檗，室如言偃有悬鱼。频年灾沴劳煦沬，阖境凋残苦拮据。何日双旌复炎海，二天长庇老樵渔。
奉赠峚翁神慈入觐
作者：张萱
朝代：明

瑞辑天南入望赊，骊峰晴色满蒹葭。云迎鲍靓双凫舄，日丽河阳万树花。赤县题屏书上考，黄金加玺捧新麻。远臣则壤无长物，惟有罗浮一片霞。
好音是怀卷奉赠司理金公荣擢乾州刺史乾州古西周也
作者：张萱
朝代：明

攀辕遮道满江头，欲借神君可暂留。戡定潢池才七日，瞻依畏垒有千秋。十城戎索皆先着，四载祥刑独敬由。何日好音更怀我，美人旧衮在西周。
孑遗昔数口次杜少陵无家别韵
作者：张萱
朝代：明

孑遗昔数口，相对饭藿藜。时危日忧生，转徙东复西。幸未填沟壑，不辞困涂泥。锄耰付邻人，荆棘满前蹊。故物不可遇，四顾常悽悽。妖狐作人语，饥乌向我啼。不见索饭儿，转忆去帷妻。有群不敢入，有枝不敢栖。薪木久已毁，藩圃无遗畦。出门未跬步，满地皆征鼙。四邻尽惊走，岂不苦提携。嗟我掉两臂，亦苦去住迷。苦贼与苦兵，所苦亦等齐。拘原空尔为，逸国多旁蹊。承平知不远，此别休酸嘶。无家幸有身，尚得称遗黎。
孙子真客小园欲入罗浮弗果因过宝安邓玄度观察下榻余亦继至再订罗浮之约时子真哲嗣为宝安尉非其好也
作者：张萱
朝代：明

天上少微客，人间老画师。主已开三径，君今借一枝。就养非关禄，停云曾有诗。江湖休远适，笠屐且相随。青眼逢人处，黄花对酒时。罗浮丹灶在，不必问安期。
学宪二无公以喜雨及登浴日亭二诗索和次来韵赋之 其一 喜雨
作者：张萱
朝代：明

西畴幸慰云霓望，试问篝车祝几何。桃李向荣时雨沛，川原回润土膏多。噤声鸠妇分枝坐，湿翅凫翁掠水过。惠我其宁自今日，扶犁再咏下谋歌。
学宪二无公以喜雨及登浴日亭二诗索和次来韵赋之 其二 浴日亭
作者：张萱
朝代：明

春明文曜焕南天，綵笔惊飞黄木湾。已跃虞渊谁夹毂，忽升旸谷尚衔山。赤文外朗符灵宪，王字中悬俨圣颜。且捧重轮秩东作，丹晖先满斗牛间。
学宪二无公以喜雨及登浴日亭二诗索和次来韵赋之·喜雨
作者：张萱
朝代：明

西畴幸慰云霓望，试问篝车祝几何。桃李向荣时雨沛，川原回润土膏多。噤声鸠妇分枝坐，湿翅凫翁掠水过。惠我其宁自今日，扶犁再咏下谋歌。春明文曜焕南天，綵笔惊飞黄木湾。已跃虞渊谁夹毂，忽升旸谷尚衔山。赤文外朗符灵宪，王字中悬俨圣颜。且捧重轮秩东作，丹晖先满斗牛间。
守岁
作者：张萱
朝代：明

深宵灯火照图书，莫叹穷年是故余。淑气已随南斗柄，春风先到北萱卢。明年定觉明朝胜，此岁都从此夕除。却笑迎新无别物，独饶佳句当椒糈。蓂露晴吹玉律风，寒暄一岁两宵中。盘供小摘春前绿，綵斗新团腊后红。坐惜残更非畏老，戏随旧俗亦占丰。蓬蒿尚有梅花在，且嘱痴儿莫送穷。
守岁·其一
作者：张萱
朝代：明

深宵灯火照图书，莫叹穷年是故余。淑气已随南斗柄，春风先到北萱卢。明年定觉明朝胜，此岁都从此夕除。却笑迎新无别物，独饶佳句当椒糈。
守岁·其二
作者：张萱
朝代：明

蓂露晴吹玉律风，寒暄一岁两宵中。盘供小摘春前绿，綵斗新团腊后红。坐惜残更非畏老，戏随旧俗亦占丰。蓬蒿尚有梅花在，且嘱痴儿莫送穷。
宝安旧令姑苏李子木侍御读礼里居远贶书币见索拙刻复为张天如太史杨维斗解元绍介亦索拙刻即以拙刻耑力各致之赋此驰谢
作者：张萱
朝代：明

长安北望思悠悠，白首停云百尺楼。明月屋梁千里远，甘棠海国万年留。封囊问夜排阍入，持斧飞霜揽辔游。见说杯棬方抱痛，尚知天外有巢由。癸水壬山老蠹鱼，回思东阁曳长裾。藏山愧乏枕中秘，载贽曾窥柱下书。汉室可能思董贾，梁园谁复继应徐。罗浮自是青城地，为爱遗簪问索居。
宝安旧令姑苏李子木侍御读礼里居远贶书币见索拙刻复为张天如太史杨维斗解元绍介亦索拙刻即以拙刻耑力各致之赋此驰谢·其一
作者：张萱
朝代：明

长安北望思悠悠，白首停云百尺楼。明月屋梁千里远，甘棠海国万年留。封囊问夜排阍入，持斧飞霜揽辔游。见说杯棬方抱痛，尚知天外有巢由。
宝安旧令姑苏李子木侍御读礼里居远贶书币见索拙刻复为张天如太史杨维斗解元绍介亦索拙刻即以拙刻耑力各致之赋此驰谢·其二
作者：张萱
朝代：明

癸水壬山老蠹鱼，回思东阁曳长裾。藏山愧乏枕中秘，载贽曾窥柱下书。汉室可能思董贾，梁园谁复继应徐。罗浮自是青城地，为爱遗簪问索居。
宝安王幼度明府以戈船见迎为灯夕之会喜而从之得八十字并贻宝安同社诸君子
作者：张萱
朝代：明

仙令不遗旧，王春已献新。黄头戒途卒，白首出疆人。为忆论文酒，今逢赐福辰。乐郊饶乐事，灯火共烧春。客棹忽远适，江天殊放晴。盟寻赠带好，老作踏歌行。坐满平原客，琴鸣单父城。烧灯十万户，应让福星明。
宝安王幼度明府以戈船见迎为灯夕之会喜而从之得八十字并贻宝安同社诸君子·其一
作者：张萱
朝代：明

仙令不遗旧，王春已献新。黄头戒途卒，白首出疆人。为忆论文酒，今逢赐福辰。乐郊饶乐事，灯火共烧春。
宝安王幼度明府以戈船见迎为灯夕之会喜而从之得八十字并贻宝安同社诸君子·其二
作者：张萱
朝代：明

客棹忽远适，江天殊放晴。盟寻赠带好，老作踏歌行。坐满平原客，琴鸣单父城。烧灯十万户，应让福星明。
宝安老友正所麦君别余二十年远矣今岁八十有九过访小园投诗见赠时余买山之资久已洗橐坐客日散尊酒日空不能投其辖少酬其意因用其韵得一诗赆焉正所尝为余徵逐于少年场中忽尔相逢不胜苏子瞻浪花浮蕊之叹故稍及之
作者：张萱
朝代：明

何来一叶独乘潮，湖海多君老更骄。我已窜身游鹿豕，君犹翘首问云霄。穷途共说皆衰暮，觅句偏能慰寂寥。却忆当年买歌舞，不须重语向山樵。
宴别曾泽卿太史还留曹得还字时同席韩叔捷参知将起家韩寅仲明府余士翘孝廉谒补有日并以劝驾
作者：张萱
朝代：明

有客高车入汉关，岐亭尊酒醉离颜。雄心久已叹伏枥，远志何妨再出山。圣主正开新凤阙，词臣应冠旧鹓班。临岐为谢揶揄者，莫笑冥鸿去不还。
家仲招饮西醮楼用友人韵即席赋
作者：张萱
朝代：明

杰阁栖平莽，清尊傍曲流。乱峰新霁合，万井积烟收。酒自高阳侣，人同河朔游。倚阑情不极，鸥梦正悠悠。
家仲招饮西醮楼用友人韵即席赋
作者：张萱
朝代：明

避世真成僻，凭高思欲仙。岭云频酿雨，溪树半拖烟。日落下山牧，林依斫岸船。片帆孤眺外，归鸟一尊前。溽暑消雄饮，凉飙逗晚筵。穷途方落托，狂态转飞骞。硕友金兰契，新词日月悬。相逢成一醉，吟罢意翛然。
宿州公署见新月用壁间杨文贞公韵
作者：张萱
朝代：明

银钩初挂冻云收，寒影穿帘到敝裘。倚遍碧栏浑不寐，隔墙人唱古凉州。古道春风随马策，空亭寒色照干旌。尊前最喜纤纤魄，万里无云雁影轻。
宿州公署见新月用壁间杨文贞公韵·其一
作者：张萱
朝代：明

银钩初挂冻云收，寒影穿帘到敝裘。倚遍碧栏浑不寐，隔墙人唱古凉州。
宿州公署见新月用壁间杨文贞公韵·其二
作者：张萱
朝代：明

古道春风随马策，空亭寒色照干旌。尊前最喜纤纤魄，万里无云雁影轻。
寄和石渠陈侯五月七日偕宝安诸缙绅笼潭观竞渡诗数欲扫门无因往役入洛之怀弥切归滕之愿空悬窃幸扬风欲申就日敬步来韵情见乎词
作者：张萱
朝代：明

簸海掀江搥社鼓，笑语成雷汗成雨。谁缬明霞戏作标，却引群龙战华渚。冯夷跳荡海若号，莫放玄黄血如缕。盲风吹海山欲摧，崩腾不受钱唐弩。截流破浪万马奔，疑蹴潮头神是伍。一龙何事拿云来，怪底虬螭猜且侮。传闻此日有双凫，授简同舟皆绣虎。牙樯锦缆玳瑁筵，海作杯兮山作簠。帆前山水有清音，何必新声调玉柱。两崖芳袭令公香，一水晴生神女妩。谁能湘水吊灵均，且向沧洲结蘅杜。风流美政太丘公，文章雄伯层城主。辟兵非佩赤灵符，惊坐常挥长柄麈。采莲歌是驾鱼歌，游鱼出听纷无数。怜余久作冥冥鸿，从公欲起蹲蹲舞。故国移居乞一廛，何日扫门公见许。卖文欲买海上山，曳裾且问江头橹。行吟不为赋怀沙，相逢且听歌胥宇。邻壁偷光恤纬人，玄酒忘劳甘瓠脯。非关歌铗食无鱼，素筝独抱归神武。一日千秋四美并，从此龙潭称洛浦。停云更续旧游诗，去年今日前无古。
寄建德黄明府
作者：张萱
朝代：明

有邑大如斗，奔流碧似油。山山皆抱郭，水水仅容舟。白板桥边屋，青帘树杪楼。谁云七里小，为政亦风流。
寄怀朱元价太史社丈
作者：张萱
朝代：明

上林枉老却知还，千仞翱翔不可攀。万斛词源浑是海，半生笔冢矗于山。厌听噪鹊辞彤管，懒着□雕冠玉班。夜夜撼风铃索急，西清何事放人閒。
寄怀林咨伯尚书
作者：张萱
朝代：明

白头飞梦绕平津，去国谁堪忆吐茵。命世文章悬日月，承家剑履上星辰。六符光泰开新主，三礼寅清属旧臣。见说菲葑皆下采，可能捃拾到蒸薪。
寄怀梁斗华同人
作者：张萱
朝代：明

闭门高柳日丝丝，风雨怀人独立时。半偈曾参黄面叟，一官犹卧白云司。几回踏月趋金漏，莫厌看花醉王羁。若向天南问遗老，年来衡泌足栖迟。
寄怀江藩学宪黄贞父
作者：张萱
朝代：明

龙门何处郁相望，南浦西山帝子乡。帘外落霞长掩映，楼头綵笔正飞扬。高名且缓求荆氏，巨室今闻得豫章。我辈寸心千古事，大宗师是鲁灵光。
寄怀汤嘉宾太史社丈
作者：张萱
朝代：明

梦魂不到紫薇天，却忆鸡坛索赋年。自是入宫皆见妒，敢云同病更相怜。沧溟力破风霜挟，锦绣堆成日月悬。汉室于今买词赋，文园应起枕游仙。
寄怀潮阳同人黄元宇黄玉田两方伯林仰晋给谏张惺初观察
作者：张萱
朝代：明

蓬飘萍散几星霜，寤寐常悬月照梁。同籍君皆衣锦客，败群我是触藩羊。浮云变态缘何事，春梦回头有几场。最羡凤城歌四凤，一时千仞共翱翔。
寄怀焦弱侯太史时弱侯以空名参军粤阃者十年矣怀贤徇知情见乎词
作者：张萱
朝代：明

为忆青宫冠集英，祇应白首领蓬瀛。玉皇香案长虚左，蛮府英僚尚借名。千古文章原寂寞，一时项领任峥嵘。罗浮老友心香在，夜夜天南礼紫清。
寄怀申念先司理
作者：张萱
朝代：明

玉皇香案掌书仙，郡理分城赣水边。棣萼辉庭曾映日，琼枝绕膝更参天。片言折狱台称镜，五色摛词笔似椽。共喜相门饶相种，忠宣文正继前贤。
寄怀米仲诏计部毕孟侯侍御两社友
作者：张萱
朝代：明

齐盟狎主廿馀年，聚散升沉思惘然。碣石海边双砥柱，金华殿上两诗仙。宫云苑月还依旧，奕品书评自胜前。万里梦悬何所忆，毕家秫瓮米家船。
寄怀西省旧寮吴仁仲水部
作者：张萱
朝代：明

栖栖铩翮尚惊弦，自笑蒹葭倚玉年。綵笔曾吟红叶句，青藜同照白云篇。悲歌我已辞燕筑，戮力君应着祖鞭。为问玄冥贤使者，穷源曾否有张骞。
寄怀谢武林方伯
作者：张萱
朝代：明

桂林薇省古诸侯，狎主齐盟四十秋。客路自怜交臂失，心期犹忆抚尘游。九州君已空双眼，千古余还让一筹。见说东西将赐履，八公白首在罗浮。
寄怀邓玄度时玄度亦以书见讯
作者：张萱
朝代：明

凭高何事独悲吟，有美西方惠好音。客到饔飧铜是海，宅浮书画镜为林。插萸香满发已短，落帽风微秋正深。黄菊赐歌须见报，为君朗诵一披襟。
寄怀郑龙兴比部
作者：张萱
朝代：明

凌云奏赋白云郎，蹀躞春风入建章。两邑甘棠人堕泪，三司丹笔独含香。趋朝不谒牛仙客，历试曾闻薛许昌。贯索已空烽火急，问公何计落欃枪。
寄文文起太史
作者：张萱
朝代：明

紫殿传胪曾首唱，孤忠一疏欲除残。杞忧自信先庚易，肉食空嗟后甲难。控鹤炉香薰绣被，盘雕宫锦覆金鞍。遥闻宋国珠犹在，却喜池鱼不复殚。
寄毕孟侯侍御时余方庐先太安人墓
作者：张萱
朝代：明

泽畔长歌澧有兰，故人遥在五云端。谁从天上回青眼，老向江边泣素冠。雪仗笼街银印重，霜台映日玉墀寒。它年客满平津后，能否天南问伯鸾。
寄海阳令鲁子与
作者：张萱
朝代：明

罗浮山下话交期，几载风尘怅别离。枳棘岂淹鸾凤翼，松筠曾拟柳蒲姿。囊因简讼新题满，邑傍名山傲骨宜。为忆榔梅庵畔路，桃花新种几多枝。
寄海阳广文顾靖甫
作者：张萱
朝代：明

春明壁水兆三鳣，江左名流顾彦先。绛帐云间悬白岳，綵毫花底赋青毡。曾闻郑老骑嬴马，更向苏郎乞俸钱。我亦长安居不易，甑尘空负腹便便。
寄潮州陆仰泉太守
作者：张萱
朝代：明

福曜高悬瘴海乡，治平今见汉循良。朱轮坐拥文章伯，鼎席行参政事堂。千里洪河曾窃润，三年邻壁幸分光。何时再驻彝门驾，颠倒溪头薜荔裳。
寄福唐郡丞蒋公鸣
作者：张萱
朝代：明

七闽三山瘴海湄，坐堂亚府口为碑。渔樵老我空黄发，兄弟惟君是白眉。有梦尚寻三益径，怀人常赋四愁诗。鳞鸿闽粤应如织，何日琼瑶慰渴饥。
寄蔡五岳参知
作者：张萱
朝代：明

廿年梁月梦纷纷，翘首曾停万里云。竹马諠迎新大父，壶浆争献旧神君。薇垣瞻恋金兰契，桂树淹留鹿豕群。安得平原期十日，扫门携酒共论文。
寄虔州抚台美承唐公
作者：张萱
朝代：明

四省河山赐履同，新朝制帅旧台公。受脤已控三江上，杖钺遥临五岭东。绕膝青云惊起鹊，扶藜白发忆登龙。年来麟阁长虚席，会见追锋出汉宫。一别惊心十五秋，梦来犹是抚尘游。关门候气瞻骢影，炎徼停云想画旒。囧命重申周太仆，武成新拜汉元侯。自怜衰病沟中断，何日从公一借筹。
寄虔州抚台美承唐公·其一
作者：张萱
朝代：明

四省河山赐履同，新朝制帅旧台公。受脤已控三江上，杖钺遥临五岭东。绕膝青云惊起鹊，扶藜白发忆登龙。年来麟阁长虚席，会见追锋出汉宫。
寄虔州抚台美承唐公·其二
作者：张萱
朝代：明

一别惊心十五秋，梦来犹是抚尘游。关门候气瞻骢影，炎徼停云想画旒。囧命重申周太仆，武成新拜汉元侯。自怜衰病沟中断，何日从公一借筹。
寄赠邢子愿太仆
作者：张萱
朝代：明

严飙厉商气，纤枯肃寒坻。衔羽鸣周周，玄云郁嵯峨。俯彼洪河流，四运忽若兹。朝辞京辇尘，夕宿沧洲湄。崩波发轻棹，遥遥将何之。结交满四海，谁为久要期。踯躅寡所欢，长讴伐木诗。仰视高冥鸿，哀鸣求其侪。亹亹走圹兽，噭噭失群悲。所宗慎厥因，古人有明规。褰裳遵枉渚，采采江上蓠。感物惜芬芳，将以贻所思。投分托金石，副此长渴饥。渴饥亦已长，结交亦相当。声气诚应求，胡为天一方。显显君子德，追琢充明堂。束发即登朝，天路独翱翔。奏赋凌紫虚，揽辔澄八荒。恋此一日养，长揖谢轩裳。矫志在玄邈，冥搜穷羲皇。逍遥翰墨林，高步东西京。咳唾成珠玑，毫素奴钟王。万卷当百城，谁能问夔龙。所嗟怀至宝，无乃迷其邦。时事亦孔棘，冯翼资贤良。峨峨头上冠，弹之向良朋。不朽昔有三，君其爱景光。景光洵可爱，富贵非所求。志士实荣名，哲人慕前脩。念彼麻中蓬，断金在良俦。所以绛灌朝，徒令贾生羞。伫立望东国，空谷维白驹。形影不得亲，何以投漆胶。既无凌风翮，道路阻且悠。临川结遐想，永叹增劳忧。迢迢参商乖，忡忡窹寐逑。所托声与音，万里效绸缪。神交自昔然，何必抚尘游。君卧东山岑，余归南海头。一矢期代兴，努力共千秋。
寄赠邢子愿太仆·其一
作者：张萱
朝代：明

严飙厉商气，纤枯肃寒坻。衔羽鸣周周，玄云郁嵯峨。俯彼洪河流，四运忽若兹。朝辞京辇尘，夕宿沧洲湄。崩波发轻棹，遥遥将何之。结交满四海，谁为久要期。踯躅寡所欢，长讴伐木诗。仰视高冥鸿，哀鸣求其侪。亹亹走圹兽，噭噭失群悲。所宗慎厥因，古人有明规。褰裳遵枉渚，采采江上蓠。感物惜芬芳，将以贻所思。投分托金石，副此长渴饥。
寄赠邢子愿太仆·其三
作者：张萱
朝代：明

景光洵可爱，富贵非所求。志士实荣名，哲人慕前脩。念彼麻中蓬，断金在良俦。所以绛灌朝，徒令贾生羞。伫立望东国，空谷维白驹。形影不得亲，何以投漆胶。既无凌风翮，道路阻且悠。临川结遐想，永叹增劳忧。迢迢参商乖，忡忡窹寐逑。所托声与音，万里效绸缪。神交自昔然，何必抚尘游。君卧东山岑，余归南海头。一矢期代兴，努力共千秋。
寄赠邢子愿太仆·其二
作者：张萱
朝代：明

渴饥亦已长，结交亦相当。声气诚应求，胡为天一方。显显君子德，追琢充明堂。束发即登朝，天路独翱翔。奏赋凌紫虚，揽辔澄八荒。恋此一日养，长揖谢轩裳。矫志在玄邈，冥搜穷羲皇。逍遥翰墨林，高步东西京。咳唾成珠玑，毫素奴钟王。万卷当百城，谁能问夔龙。所嗟怀至宝，无乃迷其邦。时事亦孔棘，冯翼资贤良。峨峨头上冠，弹之向良朋。不朽昔有三，君其爱景光。
寄题杨曙宇寅丈竹梅馆
作者：张萱
朝代：明

君家三径未全荒，万个琅玕万斛香。林密似遮张廌屋，花飞不点寿阳妆。拂云梢畔雪初残，疏影清阴满画栏。万卷纵横帘不掷，玉奴长伴此君閒。苞金绽玉影交加，庾岭湘江寄兴赊。为报主人归未得，好留双影护窗纱。芳园遍植岁寒丛，结伴何须十八公。见说森森曾入梦，阶前原有两株松。
寄题杨曙宇寅丈竹梅馆·其一
作者：张萱
朝代：明

君家三径未全荒，万个琅玕万斛香。林密似遮张廌屋，花飞不点寿阳妆。
寄题杨曙宇寅丈竹梅馆·其三
作者：张萱
朝代：明

苞金绽玉影交加，庾岭湘江寄兴赊。为报主人归未得，好留双影护窗纱。
寄题杨曙宇寅丈竹梅馆·其二
作者：张萱
朝代：明

拂云梢畔雪初残，疏影清阴满画栏。万卷纵横帘不掷，玉奴长伴此君閒。
寄题杨曙宇寅丈竹梅馆·其四
作者：张萱
朝代：明

芳园遍植岁寒丛，结伴何须十八公。见说森森曾入梦，阶前原有两株松。
寄题沈乃功别驾畅园此有山
作者：张萱
朝代：明

名园芳漱日湖傍，此有幽奇胜辟疆。座挹千章帘外翠，林飞百和酒中香。难兄曾赐金莲烛，绳祖重开绿野堂。我亦君家桃李辈，至今梦绕旧门墙。
寒食次清漳韩叔捷太守招饮
作者：张萱
朝代：明

旅食惊逢禁火辰，鸠鸣燕乳野桐新。莺花恨别经年客，节序关心远道人。到海已知闽地尽，看云渐与故乡邻。相逢共惜春将暮，浊酒因君强入唇。
寿于谷峰大宗伯六十
作者：张萱
朝代：明

碧海秋高寿域开，谁将绿野傍蓬莱。濯缨溟渤骖虬去，晞发扶桑驾鹤回。桂籍已瞻登六相，槐阴又欲报三台。悬知放鸽添筹日，片片卿云照酒杯。五云高处祝华封，名世祯期叶岱宗。大业千秋今董马，中朝八座旧夔龙。乞身岂欲寻黄石，难老何须学赤松。见说泰阶多气色，蒲轮急为驾追锋。清秋爽气满东瀛，剑履高班忆上卿。紫府九天开赤舄，青山一枕傲苍生。惊闻岁月逢初甲，欲识风云卜后庚。老我明时惭橐笔，露门何日荷旴衡。
寿于谷峰大宗伯六十·其一
作者：张萱
朝代：明

碧海秋高寿域开，谁将绿野傍蓬莱。濯缨溟渤骖虬去，晞发扶桑驾鹤回。桂籍已瞻登六相，槐阴又欲报三台。悬知放鸽添筹日，片片卿云照酒杯。
寿于谷峰大宗伯六十·其三
作者：张萱
朝代：明

清秋爽气满东瀛，剑履高班忆上卿。紫府九天开赤舄，青山一枕傲苍生。惊闻岁月逢初甲，欲识风云卜后庚。老我明时惭橐笔，露门何日荷旴衡。
寿于谷峰大宗伯六十·其二
作者：张萱
朝代：明

五云高处祝华封，名世祯期叶岱宗。大业千秋今董马，中朝八座旧夔龙。乞身岂欲寻黄石，难老何须学赤松。见说泰阶多气色，蒲轮急为驾追锋。
寿何和阳参戎
作者：张萱
朝代：明

□□□□□□栾，上将星明紫气团。一□雄心曾报主，千秋大业独登坛。旌旗昼偃鲸波息，号令霜飞虎帐寒。尊酒与君称寿毕，长缨何日系三韩。
寿元相赵濲师
作者：张萱
朝代：明

祯符五百岳生申，台斗清朝握化钧。赤舄喜瞻无量佛，金轮时护宰官身。东风暖送薇垣色，南极光浮濲水春。安得孤根欣有托，漆园长伴祝灵椿。延禧昭代领诸侯，剑履风云最上头。观洛有图来瑞鸟，中天望气拥青牛。化调大匕归商鼎，祉锡元圭敛禹畴。鱼水君臣原万历，功成何必赤松游。
寿元相赵濲师·其一
作者：张萱
朝代：明

祯符五百岳生申，台斗清朝握化钧。赤舄喜瞻无量佛，金轮时护宰官身。东风暖送薇垣色，南极光浮濲水春。安得孤根欣有托，漆园长伴祝灵椿。
寿元相赵濲师·其二
作者：张萱
朝代：明

延禧昭代领诸侯，剑履风云最上头。观洛有图来瑞鸟，中天望气拥青牛。化调大匕归商鼎，祉锡元圭敛禹畴。鱼水君臣原万历，功成何必赤松游。
寿区季方年兄八十有一
作者：张萱
朝代：明

七星岩上一星悬，五豆常珍羡罔愆。履曳星辰天锡老，坐分槐棘地行仙。君应白发三千丈，我附青云五十年。始信长生真有诀，千秋道脉赖君传。
寿史纬瞻观察
作者：张萱
朝代：明

三春已半日迟迟，寿域初开鳄水湄。放鸽喜逢鹰化候，凭熊况是蛰惊时。璇霄卿月当铃阁，紫极台星傍戟枝。为问华封何所祝，讴歌曾奏九如诗。仲阳佳气满罗浮，坐拟麟符控上游。南粤已瞻新宪节，东方今摄古诸侯。如椽綵笔应千古，破柱雄名擅九州。大业共称三不朽，何须海屋更添筹。
寿史纬瞻观察·其一
作者：张萱
朝代：明

三春已半日迟迟，寿域初开鳄水湄。放鸽喜逢鹰化候，凭熊况是蛰惊时。璇霄卿月当铃阁，紫极台星傍戟枝。为问华封何所祝，讴歌曾奏九如诗。
寿史纬瞻观察·其二
作者：张萱
朝代：明

仲阳佳气满罗浮，坐拟麟符控上游。南粤已瞻新宪节，东方今摄古诸侯。如椽綵笔应千古，破柱雄名擅九州。大业共称三不朽，何须海屋更添筹。
寿叶化父六十有一
作者：张萱
朝代：明

餐霞漱石枕潺湲，蚤遂初衣独闭关。问世莫论秦中子，逢人惊说晋溪山。亦知时论同推毂，何事□恩老赐环。尊酒与君称寿毕，桃花莫□到人间。
寿徐海翁八十有一
作者：张萱
朝代：明

虞廷遐算羡皋陶，一代勋名冠四朝。豹饰鼎司分八座，鹭车棘市曳双翘。青山自足供高枕，黄发休教恋左貂。为语廷中诸岳牧，何如天外有松乔。
寿曾泽卿观察内君陈恭人七十有一观察儿默之妇翁也时观察已捐馆矣
作者：张萱
朝代：明

玉女峰头结黍珠，东园公去婺星孤。翟冠地上西王母，鹤发人间女丈夫。下陈鱼贯歌流荇，独夜熊丸咏捋荼。自愧痴儿非抱朴，喜随双燕俪鲍姑。
寿李冢宰对泉老师
作者：张萱
朝代：明

黼扆勤三事，台符肃六联。明廷求柱石，间气应奎躔。迹旧伊耕野，名高岳降贤。老臣新宠渥，圣主晚恩偏。特起东山枕，爰窥北极璿。文章增气色，寰海尽陶甄。履曳星辰上，衡持日月边。回春在一笔，造命总三铨。巨室瑰林辏，高旻朗鉴悬。乾坤八座正，桃李四时妍。彗业金轮转，圆明玉版禅。已登菩萨位，且现宰官缘。福介悬弧日，期逢执象年。尊开既醉宴，花满艳阳天。兰戺翔和霭，槐衢覆瑞烟。冈陵欢祝愿，冠盖盛鸣翩。白鹿瑶华丽，青牛紫气旋。麟祥应麇至，鸿羽正飞骞。撮上难增岱，洪流讵纳涓。好由工瑟后，恩在扫门先。岂有千金骨，谁云百练铅。惭摛鸡树草，空簇凤池仙。已滥青黄饰，宁忘顶踵捐。且将三祝语，聊续九如篇。
寿澹屋老人八十有一
作者：张萱
朝代：明

清署秋中桂魄圆，罗浮仙乐奏华筵。白头就禄方升日，紫诰承恩大耋年。百丈峰前天锡老，灵源洞里地行仙。十城共效冈陵祝，遐算绵绵满大千。
寿胡太尊
作者：张萱
朝代：明

丰湖春晚水瀰瀰，湖上棠阴匝地垂。按县彤幨嘶紫马，行春白鹿夹朱旂。一尊共祝无疆寿，十邑曾歌乐只诗。歌罢莫言清似水，使君清处畏人知。
寿表侄谢文石时文石游端州
作者：张萱
朝代：明

寿星高处紫云函，浮碇灵钟自不凡。文石如今即安石，东山不卧卧星岩。绛帐高悬端水湄，笔耕舌耨乐难支。人中眉寿天中节，长命何须五色丝。
寿表侄谢文石时文石游端州·其一
作者：张萱
朝代：明

寿星高处紫云函，浮碇灵钟自不凡。文石如今即安石，东山不卧卧星岩。
寿表侄谢文石时文石游端州·其二
作者：张萱
朝代：明

绛帐高悬端水湄，笔耕舌耨乐难支。人中眉寿天中节，长命何须五色丝。
寿陈椊白七十一
作者：张萱
朝代：明

回头转忆少年游，鼓箧珠冈有太丘。甲子多君惟六岁，溪山留我共千秋。投閒日蜡旗峰屐，难老频添海屋筹。百尺楼头遥举酒，华封三祝思悠悠。
寿陈石渠明府
作者：张萱
朝代：明

天南福曜照罗浮，为政风流有太丘。綵笔凌云曾入梦，冰壶映日正宜秋。帘前草满言游室，柳下琴鸣谢晀楼。采采芙蓉效三祝，文禽今已到前洲。
寿韩扶初
作者：张萱
朝代：明

共向骊峰祝兕觥，汤汤卯水照长庚。开筵客醉逡巡酒，鼓腹餐加骨董羹。我亦渐为家太祝，君今不愧左丘明。已留佳句传千古，更喜脩龄比老彭。
寿韶州陈太守
作者：张萱
朝代：明

芙蓉江上颂声频，南极秋明紫气新。诏下黄金来紫禁，帷褰白鹿夹朱轮。曾承雨露惭乡梓，窃赋罔陵祝大椿。更喜二天分两地，馀光长得借东邻。
寿鲍瞻鲁郡丞
作者：张萱
朝代：明

半刺天南拥十城，铨衡奕叶羡难兄。戈船浪静长驱鳄，海气潜销遍筑鲸。五世冠裳趋北阙，一时恩泽擅西京。口碑自是华封祝，不用尊前卜太横。
将进酒
作者：张萱
朝代：明

将进酒，问青天。富儿有酒不解饮，贫儿解饮腰无钱。安得酒泉捲上天中央，四时尽倾泻，令我四海共醉常陶然。
小园梅落又次苏韵
作者：张萱
朝代：明

归云忽失溪上村，冷月凄断梨花魂。姑射仙人太无赖，散步冲寒烟树昏。橐驼惊报雪满地，下帷老子来窥园。玉鳞片片香馥馥，商气虽播难收温。揉冰掷玉点池水，龙涎尽吐浑温暾。芳名岂杂湘累佩，玉奴已谢东昏门。幽期信是岁寒伴，馨香自媚谁能言。对月巡檐万籁寂，惟我与尔同孤樽。
小寒食深青驿留题
作者：张萱
朝代：明

古院春深长绿莎，墙头开遍荔枝花。明朝又是逢寒食，倦客如何未到家。
小池驿喜晴
作者：张萱
朝代：明

霁色初开趁碧蹄，雕鞍未解却频嘶。青骢亦识游人意，骤向春流洗障坭。
小酌七星岩用赵濲阳太史韵
作者：张萱
朝代：明

久慕星岩胜，年来始一游。崚嶒金焰耸，鸿澒鏬光浮。玉滴千年乳，风藏万斛秋。暗池通并棹，绝栈侧重楼。改席依奔鹄，寻封起卧虬。太华知让秀，勾漏不言幽。答响疑飘梵，褰裳且狎鸥。晚来归咏骤，㗲破玉虹州。
小集大忠祠议复五先生南园旧社呈直指虞石王公得十五删二冬
作者：张萱
朝代：明

万堞参差水一湾，前贤名迹莽苍间。荒池何事蛙空吠，华表于今鹤未还。戏鹄璇题悬日月，行骢綵笔满溪山。相逢却喜装能解，不向公家请百锾。书鬼不仙百代宗，惊传揽辔问遗踪。当年岭海仪群凤，曾际风云从六龙。树底颓垣花灼灼，栏前断岸水溶溶。南园剩有齐牺在，牵卒西园老菜佣。
小集大忠祠议复五先生南园旧社呈直指虞石王公得十五删二冬·其一
作者：张萱
朝代：明

万堞参差水一湾，前贤名迹莽苍间。荒池何事蛙空吠，华表于今鹤未还。戏鹄璇题悬日月，行骢綵笔满溪山。相逢却喜装能解，不向公家请百锾。
小集大忠祠议复五先生南园旧社呈直指虞石王公得十五删二冬·其二
作者：张萱
朝代：明

书鬼不仙百代宗，惊传揽辔问遗踪。当年岭海仪群凤，曾际风云从六龙。树底颓垣花灼灼，栏前断岸水溶溶。南园剩有齐牺在，牵卒西园老菜佣。
小麦馆喜雨
作者：张萱
朝代：明

揽辔逢新雨，停车坐晚凉。响添荒圳水，绿遍稿田秧。滴翠烟鬟媚，吹风山带长。及私如可咏，不惜湿行装。
尹用平同人以八睡诗见示二年矣己未秋日园居尚寝无觉因忆用平来诗戏笔复之遂得四章诸君子珠玉满前西园公瓦砾继进者雅终不妨奏曲喷饭亦足解颐也
作者：张萱
朝代：明

人以醒作睡，君以睡作醒。醒睡亦同否，皆非真实境。睁眼与瞌眼，旁观者最审。呵呵。回转顾和难到晓，咍台许璪共登床。劳生夜不睡，君睡半在昼。惟君知其白，故尔黑能守。问彼华胥国，如君莫须有。呵呵。睡相睡王今我是，山精水怪任渠忙。眼睡心不睡，眼醒心不醒。毒蛇在尔室，蝙蝠争晨瞑。胡然君入睡，心与眼相应。呵呵。一枰南岳黑棋子，三昧东坡小乘禅。嗟彼世间人，车轮满胸腹。夜气不足存，无乃旦昼牿。读君双门调，一枕万事足。呵呵。延朗垂头不议事，夏侯摄眼正登山。
尹用平同人以八睡诗见示二年矣己未秋日园居尚寝无觉因忆用平来诗戏笔复之遂得四章诸君子珠玉满前西园公瓦砾继进者雅终不妨奏曲喷饭亦足解颐也·其一
作者：张萱
朝代：明

人以醒作睡，君以睡作醒。醒睡亦同否，皆非真实境。睁眼与瞌眼，旁观者最审。呵呵。回转顾和难到晓，咍台许璪共登床。
尹用平同人以八睡诗见示二年矣己未秋日园居尚寝无觉因忆用平来诗戏笔复之遂得四章诸君子珠玉满前西园公瓦砾继进者雅终不妨奏曲喷饭亦足解颐也·其三
作者：张萱
朝代：明

眼睡心不睡，眼醒心不醒。毒蛇在尔室，蝙蝠争晨瞑。胡然君入睡，心与眼相应。呵呵。一枰南岳黑棋子，三昧东坡小乘禅。
尹用平同人以八睡诗见示二年矣己未秋日园居尚寝无觉因忆用平来诗戏笔复之遂得四章诸君子珠玉满前西园公瓦砾继进者雅终不妨奏曲喷饭亦足解颐也·其二
作者：张萱
朝代：明

劳生夜不睡，君睡半在昼。惟君知其白，故尔黑能守。问彼华胥国，如君莫须有。呵呵。睡相睡王今我是，山精水怪任渠忙。
尹用平同人以八睡诗见示二年矣己未秋日园居尚寝无觉因忆用平来诗戏笔复之遂得四章诸君子珠玉满前西园公瓦砾继进者雅终不妨奏曲喷饭亦足解颐也·其四
作者：张萱
朝代：明

嗟彼世间人，车轮满胸腹。夜气不足存，无乃旦昼牿。读君双门调，一枕万事足。呵呵。延朗垂头不议事，夏侯摄眼正登山。
居停古庐奉晤陈司理震阳谭亡友李仰城将军往事不胜西州之感而古庐有黄荆卿太学则不佞乔札欢亦李将军所尝物色者也司理慷慨有大度能得士心故以诗介书为荆卿缓颊若曰交浅言深冗曹其曹丘乎则批颊退矣
作者：张萱
朝代：明

望入遥天斗插城，萧萧淝水照行旌。寒深驿树鸣丹叶，雪满轮蹄碎玉英。下榻喜逢陈仲举，论兵转忆李西平。始知剑术真能事，不是荆卿浪得名。
岁壬午计偕曾憩东林寺今二十有五年矣幸差竣还朝再过一食抚兹往迹殊怆客怀遂成二律以纪岁月
作者：张萱
朝代：明

春风驿路苦迍邅，再入东林思惘然。溪午钟鸣僧不语，花明院静客停鞭。千峰已歇马头雨，万壑犹飞树杪泉。不是宰官才佞佛，皈依曾忆廿年前。讲经台畔水淙淙，有客乘春觅旧踪。山带半随青嶂绕，螺鬟长倩白云封。笔点石幢题露叶，厨分香积剪春茸。自怜亦是攒眉者，却向溪桥曳短筇。
岁壬午计偕曾憩东林寺今二十有五年矣幸差竣还朝再过一食抚兹往迹殊怆客怀遂成二律以纪岁月·其一
作者：张萱
朝代：明

春风驿路苦迍邅，再入东林思惘然。溪午钟鸣僧不语，花明院静客停鞭。千峰已歇马头雨，万壑犹飞树杪泉。不是宰官才佞佛，皈依曾忆廿年前。
岁壬午计偕曾憩东林寺今二十有五年矣幸差竣还朝再过一食抚兹往迹殊怆客怀遂成二律以纪岁月·其二
作者：张萱
朝代：明

讲经台畔水淙淙，有客乘春觅旧踪。山带半随青嶂绕，螺鬟长倩白云封。笔点石幢题露叶，厨分香积剪春茸。自怜亦是攒眉者，却向溪桥曳短筇。
峡江公署
作者：张萱
朝代：明

孤城寒傍白云间，半挹沧江半枕山。列市尽随欹石转，开门惟见急流湾。花明客舍青春好，柳暗公衙白昼閒。却喜萧萧脩竹下，为飞破镜照刀环。
崧台夜眺呈董侍御座主
作者：张萱
朝代：明

苍台高郁决清秋，万里烟光一望收。树瞑半含渔火出，潮声低送戍笳流。月浮端水龙吟合，雾捲星岩鹤梦幽。游子正歌王粲赋，却惊霜叶下横州。
巧夕移舟合江楼邀同黎定宇亲家昆季汎集时定宇方谢去举子业故戏及之
作者：张萱
朝代：明

隔岸丹枫几叶零，迢迢银汉渡云軿。且寻河朔同逃暑，莫向湘江问独醒。鸡黍已惭虚两月，茶瓜聊共赛双星。多君不乞天孙巧，谢却人间千佛经。
巫霞诗为钱唐友人马稚彬赠妓赋
作者：张萱
朝代：明

何许呼来校书女，说在西楼最幽处。近闻学弄钱唐潮，欲伴灵妃戏江渚。教成歌舞卖千金，临风悔作沾泥絮。背人娇转痴，向人憨不笑。微微欲语频相觑，别有一种閒情绪。不是巫山云，不是巫山雨。疑是阳台一片霞，云情雨意难凭据。襄王已老梦不来，好傍钱唐苏小住。柳梢残月晓风时，乘潮请向钱唐去。
己亥人日西省寓直小酌得閒字
作者：张萱
朝代：明

橐笔初随供奉班，宫云不动佩珊珊。岁星客共金门隐，人日欢遨玉署閒。苑里听莺频送酒，花前拄笏足看山。深宫自是传呼少，日日垂鞭得句还。
己未中和节柬韩寅仲
作者：张萱
朝代：明

春光殊澹荡，令节是中和。斗酒喜初熟，啼莺何处多。闻君亲药裹，有客理渔蓑。欲向桃源去，迷津可若何。
己未人日有感
作者：张萱
朝代：明

宿雨初收日正晞，迎暄花气满春衣。饶它巧作薰天饼，不及园公菜甲肥。蓂砌晴开七叶春，宜人春色一番新。若教剪綵为人胜，莫像新人像旧人。
己未人日有感·其一
作者：张萱
朝代：明

宿雨初收日正晞，迎暄花气满春衣。饶它巧作薰天饼，不及园公菜甲肥。
己未人日有感·其二
作者：张萱
朝代：明

蓂砌晴开七叶春，宜人春色一番新。若教剪綵为人胜，莫像新人像旧人。
己未元日西园雨中试笔
作者：张萱
朝代：明

春云漠漠涨遥空，□□□□霢霂中。出□□□□密树，依人驯鹤舞芳丛。胶牙饧嚼霜华脆，蓝尾□开柏叶浓。何事迎年却迎雨，凭谁暄冷问东风。条风吹雨启三阳，软节寒生薜荔裳。岸草已添新岁色，篱花应洗隔年妆。休将白发频窥镜，幸有青山对举觞。花事一年今日始，笑拈綵笔试平章。
己未元日西园雨中试笔·其一
作者：张萱
朝代：明

春云漠漠涨遥空，□□□□霢霂中。出□□□□密树，依人驯鹤舞芳丛。胶牙饧嚼霜华脆，蓝尾□开柏叶浓。何事迎年却迎雨，凭谁暄冷问东风。
己未元日西园雨中试笔·其二
作者：张萱
朝代：明

条风吹雨启三阳，软节寒生薜荔裳。岸草已添新岁色，篱花应洗隔年妆。休将白发频窥镜，幸有青山对举觞。花事一年今日始，笑拈綵笔试平章。
己未生日郭善伯以诗见寿率尔赋谢
作者：张萱
朝代：明

初甲已加二，开尊忆去年。昔投青玉案，今惠白云篇。花底正堪醉，竹根谁共眠。旧游君莫忘，已办杖头钱。
己未除夕 其一 馈岁
作者：张萱
朝代：明

明日肇三阳，今夕回五佐。卒岁幸优游，阖室鲜窕货。里妇竞豪奢，馈问无小大。筐筥骛脩衢，我独高枕卧。一介不到门，半刺不窥坐。饾饤列长筵，食力自井磨。辞寒与迎煖，共向杯中过。闭门觅老句，自唱还自和。
己未除夕 其三 守岁
作者：张萱
朝代：明

至人存其身，一龙复一蛇。里俗贱衰老，噏訾殊周遮。冉冉过隙驹，岁月能几何。高烛照深杯，杯行且莫哗。床头有精怪，咄咄老铁挝。把舞守此岁，老态何欹斜。岁去已超忽，岁来空嗟跎。衰老勿复道，少壮休矜誇。
己未除夕 其二 别岁
作者：张萱
朝代：明

四序递往来，安知速与迟。迟固不可留，速亦谁能追。天运自有常，吾生亦有涯。所以古贤人，行乐须及时。岁功幸已毕，不在甘与肥。岁既舍我去，我岂为岁悲。儿孙罗酒浆，痛饮翁莫辞。千秋尚努力，谁云久矣衰。
己未除夕·馈岁
作者：张萱
朝代：明

明日肇三阳，今夕回五佐。卒岁幸优游，阖室鲜窕货。里妇竞豪奢，馈问无小大。筐筥骛脩衢，我独高枕卧。一介不到门，半刺不窥坐。饾饤列长筵，食力自井磨。辞寒与迎煖，共向杯中过。闭门觅老句，自唱还自和。四序递往来，安知速与迟。迟固不可留，速亦谁能追。天运自有常，吾生亦有涯。所以古贤人，行乐须及时。岁功幸已毕，不在甘与肥。岁既舍我去，我岂为岁悲。儿孙罗酒浆，痛饮翁莫辞。千秋尚努力，谁云久矣衰。至人存其身，一龙复一蛇。里俗贱衰老，噏訾殊周遮。冉冉过隙驹，岁月能几何。高烛照深杯，杯行且莫哗。床头有精怪，咄咄老铁挝。把舞守此岁，老态何欹斜。岁去已超忽，岁来空嗟跎。衰老勿复道，少壮休矜誇。
己酉冬夜泊海珠寺书怀时有出守之报计当投劾故稍及之
作者：张萱
朝代：明

一江晴色满蒹葭，水寺寻僧系客槎。谩说新恩荣五马，且从老衲问三车。戈船斫岸潮初上，海客收帆日正斜。暂向空门分半榻，香炉茗椀足生涯。琳宫醮水影层层，客夜危栏笑独凭。乞法喜逢钟后饭，摊书时借佛前灯。吹风潮送城头角，载月船呼渡口僧。为问鲛人何事泣，泪珠迸作石崚嶒。篝灯襆被宿招提，莫向风尘问路岐。去国尚留三尺铁，回头竟是一枰棋。深宵露洗尊前月，未晓钟催枕上诗。最喜投閒身尚健，肯将清恨赋江蓠。篇舟何事到禅关，曾向三生石上还。蜃气迎风幡不动，鼍更叠浪月初弯。敲灯得句唯招隐，卖赋馀钱好买山。从此江边清梦稳，不须迢递绕朝班。
己酉冬夜泊海珠寺书怀时有出守之报计当投劾故稍及之·其一
作者：张萱
朝代：明

一江晴色满蒹葭，水寺寻僧系客槎。谩说新恩荣五马，且从老衲问三车。戈船斫岸潮初上，海客收帆日正斜。暂向空门分半榻，香炉茗椀足生涯。
己酉冬夜泊海珠寺书怀时有出守之报计当投劾故稍及之·其一
作者：张萱
朝代：明
体裁：七言律诗

一江晴色满蒹葭，水寺寻僧系客槎。谩说新恩荣五马，且从老衲问三车。戈船斫岸潮初上，海客收帆日正斜。暂向空门分半榻，香炉茗碗足生涯。
己酉冬夜泊海珠寺书怀时有出守之报计当投劾故稍及之·其三
作者：张萱
朝代：明

篝灯襆被宿招提，莫向风尘问路岐。去国尚留三尺铁，回头竟是一枰棋。深宵露洗尊前月，未晓钟催枕上诗。最喜投閒身尚健，肯将清恨赋江蓠。
己酉冬夜泊海珠寺书怀时有出守之报计当投劾故稍及之·其二
作者：张萱
朝代：明

琳宫醮水影层层，客夜危栏笑独凭。乞法喜逢钟后饭，摊书时借佛前灯。吹风潮送城头角，载月船呼渡口僧。为问鲛人何事泣，泪珠迸作石崚嶒。
己酉冬夜泊海珠寺书怀时有出守之报计当投劾故稍及之·其四
作者：张萱
朝代：明

篇舟何事到禅关，曾向三生石上还。蜃气迎风幡不动，鼍更叠浪月初弯。敲灯得句唯招隐，卖赋馀钱好买山。从此江边清梦稳，不须迢递绕朝班。
幔亭峰
作者：张萱
朝代：明

跨鹤吹笙弄紫烟，幔亭高宴祖龙年。祇闻海上劳徐福，不省人间有魏骞。
平陵行赠孙元亮赴平陵令潘见所寻盟
作者：张萱
朝代：明

孙郎孙郎何太奇，自言少小能称诗。朱唇白晰美如绣，向人羞道吴中儿。一朝揖我平陵去，西风飒飒吹禾黍。醉来索我平陵歌，白日黯惨奈汝何。汝今行年差三十，相逢便作陵阳泣。愧我强君已十岁，枘凿龃龉犹未入。呜呼男儿堕地空两拳，既不能六翮飞上天，又不能摧眉顿项屠酤前。长安半席人不借，案头万卷空谁怜。羡尔阿兄亦娓娓，咄唶诗名矜独伟。啸月堂前一杯酒，闭户独荐黄初鬼。尔来亦说难为兄，云间小陆更知名。雌黄不肯落人口，白眼独向青天横。有时临池斗两腕，蓬蒿倏忽烟霞乱。兄也逸鹄游春云，弟也劲隼摩苍汉。我来两载共淹留，独抱烱烱谁能俦。淮南窦生最后到，肝膈一掷无千秋。蜾蠃满地不相识，独为孙郎割其席。怜予凿窍妒高天，不惜飞谈空碣石。四人者，胡为乎，尔牛我马声呜呜。秣陵城中亦斗大，何物尽此藏菰芦。黄金如陵失颜色，苍精入夜长号呼。汝家仲谋已潜遁，八公亦向淮南徂。么么此辈何足齿，乾坤莽莽亦徒尔。三尺吴钩七尺身，一片雄心为谁死。孙郎孙郎慎自矜，长铗且莫誇平陵。吴门市卒今在否，隐居山寂泉淜淜。一言为尔破秋色，枕流漱石尔亦得。桃花仙令问我谁，为道山南与山北。
年家董叔远以诗见讯赋此答之
作者：张萱
朝代：明

往哲曾称先子畏，新诗今见后昆奇。回头桂籍晨星落，举目綀裙道路悲。肮脏正平刺常弊，疏慵文举客今衰。相逢为语山阴棹，老子津梁久已疲。